പൊലീസിന് നേരെ കഞ്ചാവ് മാഫിയയുടെ ആക്രമണം; പെട്രോള് ബോംബെറിഞ്ഞു, ജീപ്പ് അടിച്ചു തകര്‍ത്തു\nതിരുവനന്തപുരത്ത് പൊലീസിന് നേരെ കഞ്ചാവ് മാഫിയയുടെ ആക്രമണം. പൊലീസ് ജീപ്പ് അടിച്ചു തകര്‍ത്തു. നെയ്യാര് ഡാം പൊലീസിന് നേരെ കുറ്റിച്ചല് നെല്ലിക്കുന്നില് വച്ച് ഇന്ന് പുലര്‍ച്ചെയാണ് ആക്രമണം ഉണ്ടായത്. സംഭവത്തില് ഒരു പൊലീസ് ഉദ്യോഗസ്ഥന് പരിക്കേറ്റു. പുലര്‍ച്ചെ മൂന്ന് മണിയോടെയാണ് പൊലീസ് സംഘം നെല്ലിക്കുന്നില് എത്തിയത്. പിന്നാലെയാണ് അക്രമസംഭവങ്ങള് അരങ്ങേറിയത്. പൊലീസിന് നേരെ ജീപ്പിന് നേരെ പെട്രോള് ബോംബ് എറിഞ്ഞ ശേഷം സംഘടിതമായി ആക്രമണം അഴിച്ചുവിടുകയായിരുന്നു. പൊലീസ് ജീപ്പ് അക്രമിസംഘം പൂര്‍ണമായും അടിച്ചു തകര്‍ത്തു. വ്യാപകമായ കല്ലേറുണ്ടായെന്നും […]\n15 July 2021 10:48 PM GMT\nതിരുവനന്തപുരത്ത് പൊലീസിന് നേരെ കഞ്ചാവ് മാഫിയയുടെ ആക്രമണം. പൊലീസ് ജീപ്പ് അടിച്ചു തകര്‍ത്തു. നെയ്യാര് ഡാം പൊലീസിന് നേരെ കുറ്റിച്ചല് നെല്ലിക്കുന്നില് വച്ച് ഇന്ന് പുലര്‍ച്ചെയാണ് ആക്രമണം ഉണ്ടായത്. സംഭവത്തില് ഒരു പൊലീസ് ഉദ്യോഗസ്ഥന് പരിക്കേറ്റു.\nപുലര്‍ച്ചെ മൂന്ന് മണിയോടെയാണ് പൊലീസ് സംഘം നെല്ലിക്കുന്നില് എത്തിയത്. പിന്നാലെയാണ് അക്രമസംഭവങ്ങള് അരങ്ങേറിയത്. പൊലീസിന് നേരെ ജീപ്പിന് നേരെ പെട്രോള് ബോംബ് എറിഞ്ഞ ശേഷം സംഘടിതമായി ആക്രമണം അഴിച്ചുവിടുകയായിരുന്നു. പൊലീസ് ജീപ്പ് അക്രമിസംഘം പൂര്‍ണമായും അടിച്ചു തകര്‍ത്തു. വ്യാപകമായ കല്ലേറുണ്ടായെന്നും റിപ്പോര്‍ട്ടുകള് പറയുന്നു.\nസിവില് പൊലീസ് ഓഫീസര് ടിനൊ ജോസഫിനാണ് പരിക്കേറ്റത്. പ്രദേശത്തെ വീടുകള്‍ക്ക് നേരെയും ആക്രമണം ഉണ്ടായതായാണ് വിവരം. സംഭവത്തിന് പിന്നാലെ പ്രതികള് വനത്തില് ഒളിച്ചതായും പൊലീസ് വ്യക്തമാക്കുന്നു. പ്രതികള്‍ക്കായുള്ള തെരച്ചില് പൊലീസ് ഊര്‍ജ്ജിതമാക്കി. പത്തോളം പ്രതികളുണ്ടെന്നും ചിലരെ തിരിച്ചറിഞ്ഞെന്നും നെയ്യാര് സിഐ അറിയിച്ചു.


Fifa World Cup 2018 : ഫ്രാൻസോ ബെൽജിയമോ? - Oneindia Malayalam\nPublished : July 10, 2018, 01:42\nFifa World Cup 2018 : ഫ്രാൻസോ ബെൽജിയമോ?\nറഷ്യ ലോകകപ്പിലെ ആദ്യ സെമിയില് ബെല്‍ജിയവും ഫ്രാന്‍സും ചൊവ്വാഴ്ച ഏറ്റുമുട്ടും. കഴിഞ്ഞ അഞ്ചു മത്സരങ്ങളിലും മികവാര്‍ന്ന പ്രകടനം കാഴ്ചവെച്ച ഇരുവരും സെമിയില് ഏറ്റുമുട്ടുമ്പോള് ഫൈനലിന് മുമ്പുള്ള ഫൈനല് എന്നാണ് വിശേഷണം. ഇന്ത്യന്‍സമയം രാത്രി 11.30ന് സെന്റ്പീറ്റേഴ്സ്ബര്‍ഗിലാണ് മത്സരം.


ഡൊണാള്‍ഡ് ട്രംപ് പുതിയ രാഷ്ട്രീയ പാര്‍ട്ടി രൂപീകരിക്കുമെന്ന് റിപ്പോര്‍ട്ട്; പാട്രിയറ്റ് പാര്‍ട്ടി | Reporter Kerala\nPosted by reporala | Jan 20, 2021 | US News | 0\nഇന്ന് ട്രംപ് അധികാരം ഔദ്യോഗികമായി ഒഴിയുകയാണ്. അവസാന ദിനത്തില് പോലും ട്രംപ് പ്രസിഡന്റിന്റെ പദവി ഉപയോഗിച്ച് തന്നോട് അടുപ്പമുള്ളവര്‍ക്ക് കേസുകളില് നിന്ന് ഇളവ് നല്‍കി. പടിയിറങ്ങിയാല് ട്രംപിന്റെ അടുത്ത പരിപാടി എന്താകും എന്ന ചോദ്യവും ഉയരുന്നുണ്ട്. ഈ വേളയിലാണ് ട്രംപ് പുതിയ രാഷ്ട്രീയ പാര്‍ട്ടി രൂപീകരിക്കുമെന്ന വാര്‍ത്ത വന്നിരിക്കുന്നത്.\nപുതിയ രാഷ്ട്രീയ പാര്‍ട്ടി രൂപീകരിക്കുന്നത് സംബന്ധിച്ച് ട്രംപ് തന്റെ അടുത്ത വൃത്തങ്ങളുമായി ചര്‍ച്ച നടത്തിയെന്ന് വാള്‍സ്ട്രീറ്റ് ജേണല് റിപ്പോര്‍ട്ട് ചെയ്തു. പാട്രിയറ്റ് പാര്‍ട്ടി എന്ന പേരില് പുതിയത് രൂപീകരിക്കാനാണ് ആലോചന. അമേരിക്കന് രാഷ്ട്രീയത്തില് ഇനിയും നിറഞ്ഞു നില്‍ക്കാന് തന്നെയാണ് ട്രംപിന്റെ തീരുമാനം എന്ന് ഇതില്‍നിന്ന് വ്യക്തമാകുന്നു.\nട്രംപ് പുതിയ പാര്‍ട്ടിയുണ്ടാക്കുന്നതിനെ റിപബ്ലിക്കന് പാര്‍ട്ടി പ്രോല്‍സാഹിപ്പിക്കില്ല. കാരണം അവരുടെ വോട്ട് ബാങ്ക് ഭിന്നിപ്പിക്കുന്നതാണ് ട്രംപിന്റെ നീക്കം. ട്രംപ് അനുകൂലികളായ ഒട്ടേറെ തീവ്ര വലതുപക്ഷക്കാര് അമേരിക്കയിലുണ്ട്. കറുത്ത വര്‍ഗക്കാരെ അടിമകളെ പോലെ കാണുന്ന, വിദേശികള്‍ക്ക് ജോലി നല്‍കരുതെന്ന് ആവശ്യപ്പെടുന്ന, മെക്‌സിക്കന് അതിര്‍ത്തിയില് മതില് കെട്ടി കുടിയേറ്റം തടയണമെന്ന് ആവശ്യപ്പെടുന്ന ഒരു വിഭാഗം. അതുകൊണ്ടുതന്നെ ട്രംപിന് പിന്നിലും ജനം അണിനിരക്കുമെന്ന് ഉറപ്പാണ്.\nഭരണത്തിന്റെ അവസാന നാളുകളില് ട്രംപ് റിപബ്ലിക്കന് പാര്‍ട്ടിയിലെ പ്രമുഖരുമായി സുഖത്തിലല്ലായിരുന്നു. കാപ്പിറ്റോളില് കലാപം നടത്തിയ ട്രംപ് അനുകൂലികളുടെ നീക്കം അദ്ദേഹത്തെ തീര്‍ത്തും ഒറ്റപ്പെടുത്തുകയാണ് ചെയ്തത്. അമേരിക്കയെ ലോകരാജ്യങ്ങള്‍ക്ക് മുമ്ബില് നാണം കെടുത്തുന്നതായിരുന്നു പാര്‍ലമെന്റ് ആക്രമണം. ട്രംപിന്റെ പുതിയ പാര്‍ട്ടി രൂപീകരണ വിഷയത്തില് വൈറ്റ് ഹൗസ് പ്രതികരിക്കാന് തയ്യാറായില്ല.\nPreviousറഹ്‌മാന്റെ ‘സമാറ’ ഫോറന്‍സിക് ഇന്‍വെസ്റ്റിഗേഷന് ത്രില്ലര്; കശ്മീരില് ചിത്രീകരണം തുടങ്ങി\nNextവാളയാര് കേസ്: രണ്ട് പ്രതികളെ റിമാന്റ് ചെയ്തു.. തുടരന്വേഷണത്തില് തീരുമാനം 22 ന്


hasan ali delete his comment on twitter | ഗ്രൗണ്ടിൽ ഇന്ത്യക്കു മുമ്പിൽ അടിപതറിയതിന് പിന്നാലെ സൈബർ ലോകത്തും കൈപ്പിഴയുമായി പാക്കിസ്ഥാൻ പേസ് ബൗളർ; ഇന്ത്യയെ 'പിന്തുണച്ച' കമന്റ് മുക്കിയ താരത്തെ ഇത്തവണ കണ്ടം വഴി ഓടിച്ചത് സ്വന്തം ആരാധകർ തന്നെ; നിങ്ങളുടെ പ്രാർത്ഥന സഫലമാകും എന്ന് ഹസൻ അലി കമന്റ് ചെയ്തത് ഇന്ത്യ തന്നെ ലോകകപ്പ് നേടുമെന്ന മാധ്യമപ്രവർത്തകന്റെ ആശംസയ്ക്ക് - MarunadanMalayali.com\nJune 22, 2019 | 08:35 AM IST | Permalink\nലണ്ടൻ: അബദ്ധത്തിൽ ഇന്ത്യയെ പിന്തുണച്ചതിന് പഴി സഹിക്കാനാകാതെ കമന്റ് ഡിലീറ്റ് ചെയ്ത് പാക്കിസ്ഥാൻ പേസ് ബൗളർ ഹസൻ അലി. ട്വിറ്ററിൽ ഹസൻ അലി പോസ്റ്റു ചെയ്ത കമന്റ് സൈബർ ലോകത്ത് ആരാധകരുടെ വൻ വിമർശനത്തിന് ഇടയാക്കിയിരുന്നു. ഇതിനെ തുടർന്നാണ് താരം കമന്റ് മുക്കി തലയൂരിയത്.\nപാക്കിസ്ഥാനെതിരായ മൽസരത്തിൽ വിജയിച്ച ഇന്ത്യൻ ക്രിക്കറ്റ് ടീമിനെ അഭിനന്ദിച്ച് മാധ്യമ പ്രവർത്തകയായ മുംതാസ് ഖാന്റെ ട്വിറ്റർ കുറിപ്പിനു മറുപടി നൽകവേയാണ് ഹസൻ അലിക്കു അബദ്ധം പിണഞ്ഞത്. ഇന്ത്യ തന്നെ ലോകകപ്പ് നേടുമെന്നും കുറിപ്പിൽ മുംതാസ് ഖാൻ ആശംസിക്കുന്നുണ്ട്. നിങ്ങളുടെ പ്രാർത്ഥന സഫലമാകും എന്നർഥം വരുന്ന മറുപടിയായിരുന്നു ഹസന്റേത്.\nപാക്ക് ക്രിക്കറ്റ് താരമായ ഹസൻ അലി ഇന്ത്യയെ പിന്തുണയ്ക്കുകയാണെന്നായിരുന്നു ആരാധകരുടെ വിമർശനം. ലോകകപ്പിൽ ഇന്ത്യയ്‌ക്കെതിരെ തോറ്റതോടെ പാക്കിസ്ഥാൻ ക്രിക്കറ്റ് ടീമിൽ പ്രശ്‌നങ്ങൾ തുടരുകയാണ്. ഇന്ത്യയ്‌ക്കെതിരേ ഒൻപത് ഓവറുകൾ എറിഞ്ഞ ഹസ്സൻ അലി 84 റൺസാണ് വിട്ടുനൽകിയത്. ഒരു വിക്കറ്റ് വീഴാത്താനെ ഹസ്സൻ അലിക്ക് സാധിച്ചുള്ളൂ. ഗ്രൗണ്ടിൽ പാക്ക് ക്യാപ്റ്റൻ സർഫ്രാസ് അഹമ്മദ് അടക്കം ഉത്തരവാദിത്തമില്ലാതെയാണു പെരുമാറിയതെന്നു വിമർശനമുയർന്നു. പാക്ക് ടീമിലെ വിഭാഗീയ പ്രവർത്തനങ്ങളും ഇതോടെ മറനീക്കി പുറത്തുവന്നു. വിമർശനമുയർന്നതോടെ കമന്റ് നീക്കി ഹസൻ അലി തടിയൂരി.\nകളിച്ച അഞ്ച് മൽസരങ്ങളിൽ ഒന്ന് മാത്രം ജയിച്ച പാക്കിസ്ഥാൻ ലോകകപ്പിൽ പുറത്താകലിന്റെ വക്കിലാണ്. പാക്കിസ്ഥാന്റെ തോൽവിക്ക് ടീം മുഴുവനും ഉത്തരവാദികളാണെന്നും ഒരാളെ മാത്രം കുറ്റപ്പെടുന്നതു ശരിയല്ലെന്നും പാക്ക് ഓൾറൗണ്ടർ മുഹമ്മദ് ഹാഫിസ് പറഞ്ഞു. ഇനിയുള്ള നാലു മൽസരങ്ങളും ജയിച്ചാൽ പാക്കിസ്ഥാന് സെമി പ്രവേശനത്തിനു സാധ്യതയുണ്ട്. നാളെ ദക്ഷിണാഫ്രിക്കയ്‌ക്കെതിരെയാണ് പാക്കിസ്ഥാന്റെ അടുത്ത മൽസരം. ന്യൂസീലൻഡ്, അഫ്ഗാനിസ്ഥാൻ, ബംഗ്ലാദേശ് ടീമുകൾക്കെതിരെയും പാക്കിസ്ഥാന് മൽസരമുണ്ട്.


Premji Amaren Has More Screen Space Than Nayantara In 'Masss'? - Malayalam Filmibeat\nനയന്‍താരയെക്കാള് സ്ഥാനം പ്രേംജിയ്ക്ക്\n| Published: Wednesday, May 27, 2015, 11:04 [IST]\nഈ വര്‍ഷം ഇറങ്ങുന്ന ചിത്രങ്ങളില് തമിഴകം ഏറെ പ്രതീക്ഷയോടെ കാത്തിരിയ്ക്കുന്ന ചിത്രങ്ങളിലൊന്നാണ് സൂര്യയുടെ മാസ്. വെങ്കിട് പ്രഭു സംവിധാനം ചെയ്യുന്ന ചിത്രത്തില് നയന്‍താരയാണ് നായിക. ആദവന് ശേഷം നയന്‍താരയും സൂര്യയും ഒന്നിക്കുന്നു എന്നതാണ് ചിത്രത്തിന്റെ ഒരു ഹൈലൈറ്റ്.\nഎന്നാല് ചിത്രത്തില് നയന്‍താരയ്ക്ക് അധികം റോളുകളില്ലെന്നാണ് അറിയുന്നത്. ചിത്രത്തിന്റെ എഡിറ്റര് പ്രവീണ് കെ എല് ഒരു അഭിമുഖത്തില് സംസാരിക്കവെയാണ് ഇക്കാര്യം വഴുതി വീണത്. നയന്‍താരയ്ക്ക് ചിത്രത്തില് അധികം സീനുകളില്ലത്രെ.\nഅതേ സമയം വെങ്കിട് പ്രഭുവിന്റെ അനുജന് പ്രേംജി ചിത്രത്തില് മുഴുനീളം സൂര്യയ്‌ക്കൊപ്പമുണ്ട്. സൂര്യയുടെ സുഹൃത്തായിട്ടാണ് പ്രേംജി ചിത്രത്തിലെത്തുന്നത്. സിനിമയില് മുഴവന് നിറഞ്ഞു നില്‍ക്കുന്നത് സൂര്യയാണ്.\nസൂര്യ ഇതുവരെ ചെയ്ത ചിത്രങ്ങളില് നിന്നും തീര്‍ത്തും വ്യത്യസ്തമാണ് മാസിലെ വേഷം എന്നും എഡിറ്റര് പറഞ്ഞു. ഇത്തരമൊരു ലോക്കല് വേഷം ഇതിന് മുമ്പ് സൂര്യ ചെയ്തിട്ടുണ്ടാവില്ലത്രെ. സൂര്യയുടെ കരിയറിലെ തന്നെ മികച്ച വേഷങ്ങളിലൊന്നായിരിക്കും ഇത്. അത്രയേറെ പ്രാധാന്യം നല്‍കിയാണ് നടന് അഭിനയിച്ചതെന്നും പ്രവീണ് പറഞ്ഞു. മെയ് 29 ന് ചിത്രം റിലീസ് ചെയ്യും.\nRead more about: tamil film mass surya nayanthara venkit prabhu തമിഴ് സിനിമ നടി നയന്‍താര സൂര്യ മാസ് വെങ്കിട് പ്രഭു\nPremji Amaren Has More Screen Space Than Nayantara In 'Masss'?\nStory first published: Wednesday, May 27, 2015, 11:04 [IST]


വര്‍ഗീയശക്തികളാല് നയിക്കപ്പെടുന്ന കേന്ദ്രസര്‍ക്കാര് അതിതീവ്രമായാണ് നവലിബറല് നയങ്ങള് നടപ്പാക്കുന്നത്. നവലിബറല് നയങ്ങള്, വര്‍ഗീയത, ജനാധിപത്യസംവിധാനങ്ങളെയും പാര്‍ലമെന്ററി സംവിധാനത്തെയും തകര്‍ക്കുന്ന ശക്തികള് എന്നീ ത്രിമൂര്‍ത്തികള് ഇന്ത്യക്ക് ഭീഷണി സൃഷ്ടിക്കുകയാണ്. ഈ ത്രിമൂര്‍ത്തികളുടെ ഭീഷണി ഇന്ത്യയുടെ എല്ലാ മേഖലയെയും തകര്‍ക്കാനൊരുങ്ങുകയാണ്. ചരിത്രത്തെ ഐതിഹ്യംകൊണ്ടും തത്വചിന്തയെക്കൊണ്ടും പകരംവയ്ക്കാനാണ് ശ്രമിക്കുന്നത്. ഇത് ചെറുക്കാന് നമ്മള് സ്വയം സജ്ജമാകണം. അതിനായി ജനങ്ങളെ സമരസജ്ജരാക്കണം. പാര്‍ടിയിലെ ഐക്യവും സമരത്തിലെ ഐക്യവും ഊട്ടിയുറപ്പിക്കണം.\nമുതലാളിത്തത്തിന്റെ ചൂഷണങ്ങളില്‍നിന്ന് മനുഷ്യന് സ്വയം മോചിതനാകാനുള്ള ഏകവഴി സോഷ്യലിസമാണ്. മുതലാളിത്ത വ്യവസ്ഥയെ അട്ടിമറിച്ച് സോഷ്യലിസ്റ്റ് സാമൂഹ്യക്രമം സ്ഥാപിച്ചാല് മാത്രമേ രാഷ്ട്രം രാഷ്ട്രത്തെയും മനുഷ്യന് മനുഷ്യനെയും ചൂഷണംചെയ്യുന്ന സാമൂഹ്യക്രമത്തിന് അന്ത്യമിടാന് കഴിയുകയുള്ളു. ആഗോള സംഭവവികാസങ്ങളും രാജ്യത്തെ ആഭ്യന്തര സ്ഥിതിഗതികളും ആവര്‍ത്തിച്ചുറപ്പിക്കുന്നത് യഥാര്‍ഥ സാഹചര്യങ്ങള് വിപ്ലവകരമായ മാറ്റത്തിന് അനുകൂലമാണെന്നുതന്നെയാണ്. എന്നാല്, ചൂഷിതവിഭാഗങ്ങള് കമ്യൂണിസ്റ്റ് പാര്‍ടിയുടെ നേതൃത്വത്തില് ഓരോ രാജ്യത്തെയും ഭരണവര്‍ഗത്തെ അട്ടിമറിച്ചാല്‍മാത്രമേ ഇതിന് വഴിയൊരുങ്ങൂ.\nശക്തമായ രാഷ്ട്രീയബദലിന്റെ അഭാവത്തില് ഈ പ്രതിസന്ധിയെ മുതലാളിത്തം അതിജീവിക്കുമെന്നുമാത്രമല്ല, ചൂഷണം പരമാവധി വര്‍ധിപ്പിക്കുകയുംചെയ്യും. സാമ്രാജ്യത്വത്തിന്റെ എല്ലാ മേഖലയിലുമുള്ള കടന്നാക്രമണത്തില് ഇത് അന്തര്‍ലീനമാണ്. ആവര്‍ത്തിച്ചുകൊണ്ടിരിക്കുന്ന പ്രതിസന്ധിയില് ഈ പ്രക്രിയ തെളിഞ്ഞുകാണാം. പ്രതിസന്ധിക്ക് കാരണക്കാരായ സാമ്പത്തികഭീമന്മാര്‍ക്ക് സഹായപാക്കേജുകള് നല്‍കി പ്രതിസന്ധിയില് നിന്ന് രക്ഷപ്പെടാന് സഹായിക്കുക എന്നത് മുതലാളിത്തത്തിന്റെ സ്വഭാവമാണ്.\n2008ലും പ്രതിസന്ധിക്ക് വഴിമരുന്നിട്ട ഭീമന്മാര്‍ക്കാണ് സഹായം നല്‍കിയത്. വീണ്ടും ഉയിര്‍ത്തെഴുന്നേല്‍ക്കാനും വന് ലാഭംകൊയ്യാനും ഇത് സാമ്പത്തികഭീമന്മാരെ സഹായിച്ചു. മുതലാളിത്തരാഷ്ട്രങ്ങളിലെ സര്‍ക്കാരുകള്‍ക്ക് വന് ബാധ്യത അടിച്ചേല്‍പ്പിച്ചായിരുന്നു പാക്കേജുകള് നല്‍കിയത്. പാക്കേജുകള് നല്‍കാനായി ഈ സര്‍ക്കാരുകള് വന് തുക വായ്പയെടുത്തു. മുതലാളിത്തം അതിന്റെ പതിവ് സ്വഭാവമനുസരിച്ച് കടംവാരിക്കൂട്ടുമ്പോഴും കൂടുതല് ലാഭം നേടാനുള്ള വഴികള് തുറന്നിട്ടു. അതായത് കോര്‍പറേറ്റ് കടബാധ്യത സര്‍ക്കാരിന്റെ കടബാധ്യതയായി മാറ്റപ്പെട്ടു. അമേരിക്കയെയും നിരവധി യൂറോപ്യന് രാജ്യങ്ങളെയും ഇത് ദോഷകരമായി ബാധിക്കുകയുംചെയ്തു.\nരാഷ്ട്രങ്ങളുടെ ഈ കടബാധ്യത മുതലാളിത്തരീതിയനുസരിച്ച് അധ്വാനിക്കുന്ന ജനവിഭാഗങ്ങള്‍ക്കുമേല് കെട്ടിവച്ചു. കടംതിരിച്ചടയ്ക്കാനെന്നപേരില് ചെലവ് ചുരുക്കാന് ആഹ്വാനമുയര്‍ന്നു. ചെലവ് ചുരുക്കല് പാക്കേജിന്റെ ഭാഗമായി അധ്വാനിക്കുന്ന ജനവിഭാഗങ്ങളുടെ ആനൂകുല്യങ്ങളും മറ്റും വെട്ടിക്കുറച്ചു. അതായത് പ്രതിസന്ധി പരിഹരിക്കാനുള്ള ആഗോളമുതലാളിത്തത്തിന്റെ ശ്രമങ്ങള് ആഴത്തിലുള്ള പ്രതിസന്ധി സൃഷ്ടിക്കുകയാണ്.\nചെലവ്ചുരുക്കല് നടപടി തൊഴിലില്ലായ്മ ക്രമാതീതമായി വര്‍ധിപ്പിക്കുകയും ജനങ്ങളുടെ വാങ്ങല്‍ശേഷി കുറയ്ക്കുകയും പണച്ചുരുക്കസാധ്യതകള് വര്‍ധിപ്പിക്കുകയുംചെയ്തു. പ്രതിസന്ധി എത്രമാത്രം മൂര്‍ച്ഛിച്ചെന്നിരിക്കിലും മുതലാളിത്തം ഒരിക്കലും സ്വാഭാവികമായി തകരില്ല. മാര്‍ക്‌സിസ്റ്റ് വിശകലനമനുസരിച്ച് ഓരോപ്രതിസന്ധിയില് നിന്നും മുതലാളിത്തം ശക്തി നേടുകയാണ് ചെയ്യുന്നത്.\nഉല്‍പ്പാദനശക്തികളില് ചിലവയെ നശിപ്പിച്ച് മുതലാളിത്തത്തില് നിലവിലുള്ള ഉല്‍പ്പാദനബന്ധങ്ങളും ഉല്‍പ്പാദനശക്തികളുടെ വികസനവും തമ്മിലുള്ള സന്തുലനം സാധ്യമാക്കിയാണ് പ്രതിസന്ധിയില്‍നിന്ന് മുതലാളിത്തം കരുത്ത് നേടുന്നത്. ഈ പ്രക്രിയയാകട്ടെ ചൂഷണം പരമാവധി വര്‍ധിപ്പിക്കുയുംചെയ്യും. ലോകത്തെമ്പാടുമുള്ള ഈ മുതലാളിത്ത പ്രതിസന്ധിക്ക് കാരണം ചില സാമ്പത്തിക ശാസ്ത്രജ്ഞര് പറയുന്നതുപോലെ ഏതാനും വ്യക്തികളുടെ അത്യാര്‍ത്തിയല്ല. ശരിയായ നിയന്ത്രണസംവിധാനമില്ലാത്തതുകൊണ്ടോ അസാധാരണ സാഹചര്യത്തിലുണ്ടാകുന്ന വ്യതിചലനമോ അല്ല ഇതിന് കാരണം. മാര്‍ക്‌സ് ചൂണ്ടിക്കാട്ടിയതുപോലെ നിലവിലുള്ള പ്രതിസന്ധിക്ക് മുതലാളിത്തത്തിന്റെ അടിസ്ഥാനസ്വഭാവമായ മാനുഷികചൂഷണമാണ് കാരണം.\nമാനുഷികമുഖത്തോടെയുള്ള നവ ഉദാരവല്‍ക്കരണം തുടങ്ങിയ മുഖംമിനുക്കല്‍കൊണ്ടാന്നും മനുഷ്യരെ ചൂഷണത്തില്‍നിന്ന് വിമോചിപ്പിക്കാനാകില്ല. നിലവിലുള്ള സാമ്പത്തികപ്രതിസന്ധി മറികടക്കുന്നതിന് ഉതകുന്ന രാഷ്ട്രീയ ബദല് ഉയര്‍ന്നുവരുന്നത് തടയാന് മുതലാളിത്തവും സാമ്രാജ്യത്വവും അവരുടെ ആക്രമണം സൈനിക ഇടപെടലിലുടെയും മറ്റും ശക്തമാക്കുകയാണ്.\nഅറബ് ലോകത്ത് യഥാര്‍ഥത്തില് നടക്കുന്നതും ഇതുതന്നെ. അറബ് രാഷ്ട്രങ്ങളുടെമേലുള്ള രാഷ്ട്രീയനിയന്ത്രണം സമ്പൂര്‍ണമാക്കുന്നതോടൊപ്പം സാമ്പത്തികവിഭവങ്ങളുടെ പ്രത്യേകിച്ചും എണ്ണയുടെ നിയന്ത്രണംകൂടി കൈക്കലാക്കി ലോകാധിപത്യം ശക്തമാക്കുകയാണ് സാമ്രാജ്യത്വലക്ഷ്യം. തുടരുന്ന സാമ്പത്തികപ്രതിസന്ധിയോടൊപ്പം ചൂഷണത്തിനെതിരായി ഉയരുന്ന രാഷ്ട്രീയ വെല്ലുവിളിക്കെതിരെയുള്ള ആക്രമണവും സാമ്രാജ്യത്വം ശക്തമാക്കുകയാണ്. അതിനാല് മുതലാളിത്തത്തെ മറിച്ചിടുകതന്നെ വേണം.\nമുതലാളിത്തത്തെ മറിച്ചിടണമെങ്കില്, മുതലാളിത്തഭരണത്തിനെതിരെ വര്‍ഗസമരം മൂര്‍ച്ഛിപ്പിച്ചുകൊണ്ടുള്ള ജനകീയസമരങ്ങള് തൊഴിലാളിവര്‍ഗത്തിന്റെ നേതൃത്വത്തില് നടക്കണം. പ്രതിസന്ധിയുടെ മൂര്‍ത്തമായ ഘട്ടത്തില് വിപ്ലവകരമായ മുന്നേറ്റത്തിന് അനുകൂലമായ സാഹചര്യം ഉരുത്തിരിഞ്ഞാലും അത് വിപ്ലവകരമായ ആക്രമണമായി മാറണമെങ്കില് ശക്തിയെന്ന ഭാവനാത്മകതകൂടി അതിലുള്‍ചേര്‍ന്നിരിക്കണം.\nഇന്ത്യന് സാഹചര്യത്തില് ഈ ഭാവനാത്മകഘടകം വളര്‍ത്തിക്കൊണ്ടുവരുന്നതില് ദൗര്‍ബല്യമുണ്ടെന്ന് 20ാം പാര്‍ടി കോണ്‍ഗ്രസ് വിലയിരുത്തുകയുണ്ടായി. അതിനാല് നിലവിലുള്ള വെല്ലുവിളികളെ മൂര്‍ത്തമായി നേരിടാന് 21ാം പാര്‍ടി കോണ്‍ഗ്രസ് പ്രമേയം നിര്‍ദേശിക്കുന്നുണ്ട്. വര്‍ഗസമരം മുന്നോട്ടുകൊണ്ടുപോകുന്നതില്‍ശാക്തിക ബലാബലത്തില് മാറ്റം വരുത്താനും 21ാം പാര്‍ടി കോണ്‍ഗ്രസ് തീരുമാനങ്ങള് സഹായിക്കും.\nമോഡി സര്‍ക്കാര് ഉയര്‍ത്തുന്ന ഭീഷണികള് ഒരു ത്രിശൂലമായി ഇന്ത്യയുടെ നെഞ്ചില് ആഴ്ന്നിറങ്ങുംമുമ്പ് അതിനെ തടയണം. വെല്ലുവിളികള് നേരിടാനുള്ള ദൗത്യമാണ് ഈ പാര്‍ടി കോണ്‍ഗ്രസ് ഏറ്റെടുത്തത്. പാര്‍ടി കോണ്‍ഗ്രസ് ചര്‍ച്ച നടത്തിയ എല്ലാ രേഖകളിലും ദേശീയവും അന്തര്‍ദേശീയവുമായ വെല്ലുവിളികള് ഏതെല്ലാമെന്ന് കണ്ടെത്താനാണ് ശ്രമിക്കുന്നത്. അത് മനസിലാക്കി മുന്നേറിയാല് ഇന്ത്യയില് വിപ്ലവാത്മകമായ മാറ്റത്തിന് നാന്ദികുറിക്കുവാന് സാധിക്കും. ഇന്ത്യന് ജനങ്ങളുടെ മോചനം വര്‍ഗസമരത്തിന്റെ വിജയത്തിലൂടെമാത്രമേ സാധ്യമാവുകയുള്ളു.


beauty tips with sandalwood: ചന്ദനം കടഞ്ഞെടുത്തത് പോലെ ചർമ്മം തിളങ്ങാൻ... - how to use sandalwood to get rid of pimples and other skin problems | Samayam Malayalam\nhow to use sandalwood to get rid of pimples and other skin problems\nSamayam Desk | Lipi | Updated: 03 Dec 2020, 09:49:47 AM\nചന്ദനം കടഞ്ഞെടുത്തത് പോലെ ചര്‍മം ആരാണ് ആഗ്രഹിക്കാത്തത്? പല ചർമ്മ പ്രശ്നങ്ങളും മാറാൻ ചന്ദനം ഉപയോഗിക്കാനുള്ള ചില എളുപ്പ വഴികള് ഇതാ...\nചന്ദനത്തില് കടഞ്ഞെടുത്തത് പോലെ എന്നൊക്കെ കേട്ടിട്ടില്ലേ? ചന്ദനത്തിന്‍റെ നിറവും മണവും എല്ലാം വിശിഷ്ടമാണ്, അതിനാല് അത്രയും മനോഹരമായതിനെയാണ് ഇത്തരത്തില് സൂചിപ്പിയ്ക്കാറുള്ളത്. ചന്ദനം സൗന്ദര്യത്തിന്‍റെ പ്രതീകമാണെങ്കില് ചന്ദനം ഉപയോഗിച്ചാല് അതേ ഗുണങ്ങള് ചര്‍മത്തില് പ്രതിഫലിയ്ക്കുകയും ചെയ്യും. എന്നാല് പ്രകൃതിദത്തമായി സൗന്ദര്യ സംരക്ഷണ കൂട്ടുകള് തയ്യാറാക്കുമ്പോള് പുതിയ തലമുറ ചന്ദനത്തിന് വേണ്ടത്ര പ്രാധാന്യം കൊടുക്കാറില്ല. വിപണിയിലെ മികച്ച സൗന്ദര്യ വര്‍ദ്ധക ഉത്പന്നങ്ങളിലെല്ലാം ചന്ദനം ഉപയോഗിക്കാറുണ്ട്.\nശുദ്ധമായ ചന്ദനം സ്വയം തയ്യാറാക്കി ഉപയോഗിക്കുന്നതാണ് ഏറെ ഗുണം ചെയ്യുക. അതിനാല് ഇനിയും വൈകേണ്ട, ചന്ദനത്തിന്‍റെ ഉപയോഗം നിങ്ങളുടെ ശരീരത്തില് മായാജാലം തീര്‍ക്കുന്നത് എങ്ങനെയെന്ന് അറിഞ്ഞിരിയ്ക്കാം.\nലോകമെമ്പാടുമുള്ള സൗന്ദര്യവർദ്ധക ഉൽപന്നങ്ങളിൽ ഒരു പ്രധാന ഘടകമായി ചന്ദന എണ്ണ ഉപയോഗിക്കുന്നു. വാസ്തവത്തിൽ, ചന്ദനപ്പൊടിയുടെയും ചന്ദന എണ്ണയുടെയും ഗുണങ്ങളെക്കുറിച്ച് പഴയ തലമുറ ഏറെ ബോധവാന്മാരായിരുന്നു. ചെറിയ മുഖക്കുരുവോ മുഖത്ത് കറുത്ത പാടുകളോ പ്രത്യക്ഷപ്പെട്ടാല് ചന്ദനം അരച്ചിടുക പതിവായിരുന്നു. ഇത് മുഖത്തെ പാടുകള് മാറ്റി തിളക്കമുള്ളതാക്കും. എന്നാല് മാറിയ കാലത്ത് ഇതിന്‍റെ ഗുണങ്ങള് തിരിച്ചറിഞ്ഞ് ഉപയോഗിക്കുന്നവര് വിരളമാണ്. ചന്ദനം എങ്ങനെയൊക്കെ ചര്‍മത്തെ മികച്ചതാക്കും എന്നറിയാനായി കൂടുതല് വായിക്കാം.\nവാർധക്യ ലക്ഷണങ്ങൾ തടയാൻ\nപ്രായം കൂടുന്നത് എല്ലാവരുടെയും പേടി സ്വപ്നമാണ്. എന്നാല് ചന്ദന എണ്ണ ചർമ്മത്തെ പട്ടുപോലെ സംരക്ഷിയ്ക്കാന് സഹായിക്കും. പ്രായമാകുന്നതിന്‍റെ ലക്ഷണങ്ങള് ചുളിവുകളായോ പാടുകളായോ ശരീരത്തില് വരുന്നത് ഏറെ വൈകിപ്പിയ്ക്കുവാന് ഇത് ഉപകരിയ്ക്കും. ധാരാളം ആന്റിഓക്‌സിഡന്റുകളാൽ സമ്പന്നമായ ചന്ദനം ഫ്രീ റാഡിക്കലുകളാൽ ഉണ്ടാകുന്ന ചര്‍മത്തിലെ കേടുപാടുകളെ ചെറുക്കാൻ സഹായിക്കുന്നു, അങ്ങനെയാണ് ചുളിവുകൾ ഉണ്ടാകുന്നത് തടയാന് ഇതിന് കഴിയുന്നത്.\nഇതിനായി ചെയ്യേണ്ടത്: തേൻ, മുട്ടയുടെ മഞ്ഞക്കരു എന്നിവ ചേർത്ത ചന്ദന എണ്ണയുടെ മിശ്രിതം പുരട്ടി 20 മിനിറ്റ് ഉണങ്ങാന് അനുവദിയ്ക്കുക. ഉണങ്ങിയ ശേഷം തണുത്ത വെള്ളത്തില് സൗമ്യമായി കഴുകാം.\nമുഖക്കുരുവും പാടുകളും നീക്കാൻ\nമുഖക്കുരു മൂലമുണ്ടാകുന്ന വീക്കത്തെ ചന്ദനത്തിന് പൂര്‍ണമായും ശമിപ്പിക്കാനാകും. ഇതിനായി കുറച്ച് മഞ്ഞൾപ്പൊടി, കർപ്പൂരം എന്നിവയെടുത്ത് ചന്ദന എണ്ണ ചേർക്കുക. ഉറങ്ങുന്നതിന് മുന്‍പ് മുഖത്ത് പുരട്ടാം. രാത്രി മുഴുവന് ഈ മിശ്രിതം മുഖത്ത് തുടരാന് അനുവദിയ്ക്കുക. രാവിലെ ശുദ്ധമായ വെള്ളത്തില് കഴുകി കളയാം.\nപാടുകൾ നീക്കും, ചർമ്മത്തെ മൃദുവാക്കും: ചന്ദനം മുഖത്തെ പാടുകളും കറുത്ത അടയാളങ്ങളും നീക്കി ചർമ്മത്തെ മൃദുവാക്കും. ചന്ദന എണ്ണയാണ് ഇതിന് ഏറ്റവും അനുയോജ്യം. എന്നാല് അത് ലഭ്യമല്ലെങ്കില് ശുദ്ധമായ ചന്ദനപ്പൊടി എടുത്ത് അനുയോജ്യമായ ഏതെങ്കിലും എണ്ണയില് കുതിര്‍ത്ത് ഏകദേശം 12 മണിക്കൂർ ഇരിക്കാൻ അനുവദിക്കുക. ശേഷം മുഖത്ത് നന്നായി മസാജ് ചെയ്യുക, കുറച്ച് നേരത്തിന് ശേഷം വെള്ളത്തിൽ കഴുകി കളയാം.\nചന്ദനത്തിലുണ്ട് ആന്റി-ടാനിംഗ് ഗുണങ്ങള്\nകൂടുതലായി വെയിൽ ഏൽക്കുമ്പോഴോ പുറത്തേയ്ക്ക് ഇറങ്ങിയാലോ ഒക്കെ ചർമ്മത്തിൽ കരുവാളിപ്പ് ഉണ്ടാകുന്ന പല ആളുകളെയും അലട്ടുന്ന സൗന്ദര്യ പ്രശ്നമാണ്. ഇതിന് ഒരു ഉത്തമ പരിഹാരമാണ് ചന്ദനം. ചന്ദനത്തിൽ അടങ്ങിയിരിക്കുന്ന ആന്റി-ടാനിംഗ് സവിശേഷതകൾ ചർമ്മത്തിലെ നിറവ്യത്യാസവും കരുവാളിപ്പുമൊക്കെ മാറാൻ സഹായിക്കുന്നു.\nചെയ്യേണ്ട വിധം: വെയിലേറ്റ കരുവാളിപ്പ് ചർമ്മത്തിൽ നിന്ന് നീക്കം ചെയ്യാന് സഹായിക്കുന്ന മികച്ച മാർഗമാണ് ചന്ദന എണ്ണ. ചന്ദന എണ്ണ (അല്ലെങ്കിൽ പൊടി), തേൻ, നാരങ്ങ നീര്, തൈര് എന്നിവ ഉപയോഗിച്ച് പേസ്റ്റ് ഉണ്ടാക്കുക. ഇത് മുഖത്ത് പുരട്ടി 15 മിനിറ്റ് ഉണങ്ങാന് അനുവദിക്കുക. അതിനു ശേഷം തണുത്ത വെള്ളത്തില് കഴുകി വൃത്തിയാക്കാം.\nചർമ്മത്തെ ചൂടിൽ നിന്ന് രക്ഷിക്കും\nശരീരത്തെ ചൂടില് നിന്ന് സംരക്ഷിച്ച് കുളിര്‍മ നല്‍കാന് ചന്ദനത്തിന് കഴിയും. ഇതിനായി ശുദ്ധമായ ചന്ദന എണ്ണയോ ചന്ദന പൊടിയോ ഉപയോഗിക്കാം. പ്രായഭേദമില്ലാതെ കുഞ്ഞുങ്ങൾ ഉൾപ്പെടെ എല്ലാ പ്രായക്കാർക്കും സുരക്ഷിതമായി ഉപയോഗിക്കാവുന്ന ഒന്നാണ് ചന്ദനം.\nഎക്സിമ ചികിത്സിക്കാം: തൊലിപ്പുറത്ത് ഉണ്ടാകുന്ന അലർജിയാണ് എക്സിമ അല്ലെങ്കിൽ കരപ്പൻ എന്ന പേരിൽ അറിയപ്പെടുന്നത്. നിങ്ങളുടെ എക്സിമ പ്രശ്‌നങ്ങൾ അനുഭവിയ്ക്കുന്നുണ്ടെങ്കില് ഏറ്റവും പ്രകൃതിദത്തമായ ഒരു പരിഹാര മാര്‍ഗമാണ് ചന്ദനം. ഇത് പരിഹരിക്കുന്നതിന് പ്രതിദിനം 1-2 തുള്ളി ചന്ദന എണ്ണ എക്സിമ ബാധിച്ച സ്ഥലത്ത് പുരട്ടാം. തുടര്‍ച്ചയായ ദിവസങ്ങളില് രണ്ട് നേരവും ഉപയോഗിക്കാം. തീര്‍ച്ചയായും ഫലം കാണും.\nമുഖത്തെ ചുളിവിനും കറുത്ത പാടിനും ബീറ്റ്‌റൂട്ട് സ്‌ക്രബ്... ആര്‍ട്ടിക്കിള് ഷോ\nസൗന്ദര്യത്തിന് ചന്ദനം ചന്ദനതൈലം ചന്ദനം Sandalwood oil Sandalwood for pimples sandal for face beauty tips with sandalwood beauty tips with sandal\nWeb Title : how to use sandalwood to get rid of pimples and other skin problems


സ്വപ്നത്തകർച്ചയും അർബുദവും | Life Glint | The Clarity Portal\nHome » വചനം » രഥവേഗം » സ്വപ്നത്തകർച്ചയും അർബുദവും\nMonday, February 17, 2014 - 4:55pm\nമകൻ എങ്ങനെ വളരണമെന്ന് അച്ഛനും അമ്മയും ഇച്ഛിക്കുക. തന്റെ പാരമ്പര്യത്തിൽ ഡോക്ടർമാരേയുള്ളൂ എന്നിരിക്കെ, മകൻ എഞ്ചിനീയറായാൽ യാതൊരു ഫലവുമില്ലെന്ന് വിശ്വസിക്കുമ്പോൾ, മകനെ ഡോക്ടറാക്കാൻ മാതാപിതാക്കൾ നിർബ്ബന്ധിക്കും. ഇങ്ങനെ മകന്റെ ഭാവിയെക്കുറിച്ച് അമ്മ വേറൊരുവഴിക്കും അച്ഛൻ വേറൊരുവഴിക്കും സമൂഹം വേറൊരുവഴിക്കും ആലോചിക്കുകയും അതിനുവേണ്ടി നിർബ്ബന്ധിക്കുകയും ചെയ്യുക. അപ്പോൾ മകൻ, താൻ ഏതൊരു കർമ്മവിപാകത്തിനും ഏതൊരു കർമ്മസഞ്ചയത്തിനും ഏതൊരു ജീവിതത്തിനും വേണ്ടി ജനിച്ചുവോ, അതൊക്കെയും വ്യർത്ഥമായെന്നൊരു നിരാശാബോധത്തിലേക്ക് പരിണമിക്കും. അതിന്റെ സങ്കല്പങ്ങളുടെ ലോകത്തുനിന്ന് തന്റെ ശരീരത്തെ സ്വപ്നങ്ങളോടുകൂടി മോചിപ്പിക്കുവാൻ അവന്റെ അബോധം ഇച്ഛിക്കും. ഇങ്ങനെ അവനിലെ ഒരു പൂർവ്വജൻ അവന്റെ ജീവിതവ്യാപാരത്തിലേക്ക് കൈകടത്തുമ്പോൾ കോശകോശാന്തര വ്യാപാരം മാറിമറിയുകയും സൈറ്റോളിസിസ് (Cytolysis) അതിന്റെ പൂർണ്ണതയിലെത്തുകയും അവൻ തന്റെ കോശങ്ങളെ ഉപേക്ഷിച്ച് ഇവിടെനിന്നും മോചനംനേടാൻ ആഗ്രഹിക്കുകയും ചെയ്യുമ്പോൾ, അതിനുള്ളൊരു രക്ഷകന്റെ വേഷമാണ് അവനിലെ അർബുദം.\nമകൻ പഠിച്ചുകൊണ്ടിരിക്കുന്നത് പന്ത്രണ്ടാം ക്ലാസ്സിലാണ്. കഠിനമായി പഠിച്ചാലേ ജയിക്കൂ. ട്യൂഷനില്ലാതെ രക്ഷപ്പെടുകയുമില്ല. ഇത്തരമൊരു സാഹചര്യത്തിലാണ് അവൻ രാവിലെ വളരെ വൈകി ഉറക്കമുണർന്നു വരുന്നത്. ട്യൂഷനു പോകാനാണെങ്കിൽ സമയവുമായി. അപ്പോൾ അമ്മ അവനെ മലമൂത്ര വിസർജ്ജനത്തിനുപോലും അനുവദിക്കാതെ, എല്ലാം വൈകുന്നേരം വന്നിട്ടുമതിയെന്നു പറഞ്ഞ് യാത്രയാക്കും. അപ്പോൾ അവന്റെ മസ്തിഷ്കം തീരുമാനിക്കും, ഗുദം ഇവന് ഒരാവശ്യവുമില്ലെന്ന്. മലമൂത്ര വിസർജ്ജനം ഇവിടെ ആവശ്യമില്ലാത്ത കാര്യമാണെന്ന്. ഇവിടെ ഇക്കാര്യം അവന്റെ മസ്തിഷ്കത്തോട് ആവശ്യപ്പെട്ടിരിക്കുന്നത് മറ്റാരുമല്ല, അവനെ പ്രസവിച്ച അവന്റെ അമ്മയാണ്. അതിന്റെ വിശ്വസനീയതയിൽ അവന്റെ കോശങ്ങളിൽ ആ മാറ്റമുണ്ടാകും. ഇനിമുതൽ മലമൂത്ര വിസർജ്ജനം രാവിലെ വേണ്ട, വൈകുന്നേരം മതിയെന്ന് മസ്തിഷ്കം തീരുമാനിക്കും. അതുവരെ കെട്ടിനിൽക്കുന്ന മാലിന്യം പതുക്കെ ശരീരത്തിലേക്ക് വ്യാപിക്കാൻ തുടങ്ങുകയും ചെയ്യും. മകന്റെ ആ സ്ഥിതിയിൽ കാരണക്കാരിയായി വർത്തിച്ചിരിക്കുന്നത് ഇവിടെ അവന്റെ അമ്മയാണ്. ഇതിനിടെ നിന്റെ അമ്മയെങ്ങനെയുണ്ടെന്ന് ആരെങ്കിലും അവനോടു ചോദിച്ചാൽ, ഞാനെന്റെ അമ്മയെക്കൊണ്ട് തോറ്റുവെന്നേ അവൻ പറയൂ. അപ്പോൾ അതും അവന്റെ മസ്തിഷ്കം കേൾക്കും. അതുതന്നെ അവന്റെ ന്യൂറോണുകളിലും സിനാപ്സുകളിലും രേഖപ്പെടുത്തും. അതിന്റെ പരിണാമം അവനിലും, അവനും അവന്റെ അമ്മയും തമ്മിലുള്ള പാരസ്പര്യത്തിലും ഉണ്ടാക്കും. ഇതൊക്കെയും വിദ്യാസമ്പന്നയായൊരു അമ്മയുടെ പദ്ധതിയാണെന്ന് ഓർക്കുക.\nഒരു മുപ്പതുകൊല്ലം മുമ്പുള്ള ഒരമ്മ മകനോട് ഇങ്ങനെയായിരുന്നില്ല ആവശ്യപ്പെട്ടിരുന്നത്. താല്പര്യം കൊണ്ട് മകൻ നേരത്തെ സ്ക്കൂളിലേക്ക് ഓടിപ്പോകാൻ ശ്രമിച്ചാൽ തന്നെ, അമ്മ അവനെ വിടില്ല. കക്കൂസ്സിൽ പോയി വന്ന്, പല്ലുതേച്ച്, കുളിച്ച്, ഉള്ള ആഹാരം കഴിപ്പിച്ചു മാത്രമേ അമ്മ മകനെ പുറത്തേയ്ക്ക് പറഞ്ഞുവിടുകയുള്ളു. എന്നിട്ടുമതി, പഠിപ്പൊക്കെയെന്ന് അവർ സദാ ഓർമ്മിപ്പിക്കും. പഴയ അമ്മ വിവരമില്ലാത്ത അമ്മയാണെന്നും പുതിയ അമ്മ വിവരവും വിദ്യാഭ്യാസവുമുള്ള അമ്മയാണെന്നും നാം പറയുകയും ചെയ്യും; അത് വെറും അമ്മയാണെങ്കിൽ, ഇത് ‘മമ്മി’യുമാണ്.\nമക്കൾക്ക് മാതാപിതാക്കൾ നൽകുന്ന സന്ദേശങ്ങൾ പ്രധാനമാണ്. കോശാന്തര വ്യാപാരങ്ങളിൽ ആ സന്ദേശങ്ങൾ നിർണ്ണായകങ്ങളാണ്. തന്റെ ജീവസൃഷ്ടി വൈചിത്ര്യത്തിൽപ്പെട്ട്, പ്രകൃതിയും അതിന്റെ ചുറ്റുപാടുകളും, സമൂഹവും അതിന്റെ നിയമങ്ങളും അധികാരികളും അതിന്റെ നിയമജ്ഞരും അംഗീകരിക്കാതെ വരുമ്പോൾ, സ്വച്ഛന്ദമായ തന്റെ ജീവിത വ്യാപാരം നടക്കില്ലെന്നറിയുമ്പോൾ, അവനെ രക്ഷിക്കാൻ അവന്റെ പാരമ്പര്യ ജനിതകങ്ങളിലൊന്നിലെ അവന്റെയൊരു മുത്തശ്ശൻ കൈകടത്തുമ്പോൾ കോശവിഭജനത്തിലൂടെ, സൈറ്റോളിസിസിന്റെ അനന്തസാദ്ധ്യതകളിലൂടെ, സെനസെൻസിലേക്ക് (Senescence), മൃത്യുവിലേക്ക് അവനെ തയ്യാറെടുപ്പിക്കുന്നതാണ് അവന്റെ അർബുദം. തന്റെ ജീവിത സാഹചര്യങ്ങളിൽ നിന്ന് രക്ഷിക്കുകയെന്ന സൂക്ഷ്മശരീരത്തിന്റെ വ്യാപാരത്തിൽനിന്നാണ് തന്റെ അർബുദമെന്ന് അറിയുമ്പോള് അവനെ രക്ഷിക്കാൻ ഒരു വൈദ്യശാസ്ത്രത്തിനും മറ്റുള്ളവയ്ക്കൊന്നിനും സാധിക്കില്ലെന്ന് അറിയാം. ഇവിടെ, അവന്റെ ജനിതകങ്ങളിൽ ഉറങ്ങിക്കിടന്നിരുന്ന മുത്തശ്ശനെ ഉണർത്തിയതാണ് അർബുദത്തിന് കാരണമായി വന്നിരിക്കുന്നത്. ഒരു ആപൽസന്ധിയിൽ രക്ഷകനായിട്ടാണ് ആ മുത്തശ്ശന് വന്നിരിക്കുന്നത്. ഒരു ആത്മഹത്യയേക്കാൾ സുഖകരമായ ഒരു മൃത്യുവാണ് അവനിവിടെ ലഭിച്ചിരിക്കുന്നത്. അതിനായി അവന്റെ കോശവിഭജന പ്രക്രിയയെ ത്വരിതപ്പെടുത്തുകയാണ് ചെയ്തിരിക്കുന്നത്. ഇത്തരം കോശവിഭജന പ്രക്രിയകൾക്ക് ആക്കം കൂട്ടുന്ന സാഹചര്യങ്ങളാണ് ഇന്ന് അവനു ചുറ്റുമുള്ളത്.\nഇന്ന് മുപ്പതു വയസ്സുള്ളവർക്ക് അറുപതു വയസ്സിന്റെ കോശവളർച്ചയുണ്ടാക്കുന്ന ജീവിത സാഹചര്യമാണുള്ളത്. മുമ്പ് ഇങ്ങനെയായിരുന്നില്ല സ്ഥിതി. പാശ്ചാത്യ ജീവിത മാതൃകകൾ തുടർന്നു വരുന്ന മാതാപിതാക്കൾക്ക് ജനിക്കുന്ന ഇന്നത്തെ മുപ്പതുകാരൻ പാർക്കിൻസോണിസത്തെ സ്വീകരിക്കപ്പെടാൻ നിർബ്ബന്ധിക്കപ്പെടുകയാണ്. തലവിറയ്ക്കലും കൈകൾ വിറയ്ക്കലും ഇന്ന് നേരത്തേ വന്നുകൂടുകയാണ്. പാർക്കിൻസോണിസം ചെറുപ്രായത്തിൽ വന്നു ചേരേണ്ടുന്ന രോഗമല്ല. ഇങ്ങനെ ചെറുപ്രായത്തിൽ വന്നുചേരേണ്ടുന്ന രോഗമല്ല, കൊറിയ (Chorea)യും വെൽസ് ഡിസീസുമൊക്കെ. ഇത്തരം രോഗങ്ങളെല്ലാം ഇന്ന് മുപ്പതുവയസ്സിനു മുമ്പുണ്ടാകുകയാണ്. അകാലവാർദ്ധക്യത്തിൽ വരുന്ന ഇത്തരം രോഗങ്ങളുടെ ഏഴയലത്തു പോലും ഒരു മരുന്നിനുമെത്താനുമാവില്ല. കോശങ്ങളെ പരിണമിപ്പിക്കാനൊന്നും മരുന്നുകൾക്ക് കഴിയാത്ത സ്ഥിതി. ഒരു ടാബ്ളറ്റിൽ തുടങ്ങി, മുപ്പത് ടാബ്ളറ്റിലെത്തിയിട്ടും കൈവിറയലും തലവിറയലുമൊന്നും നിൽക്കാത്ത സ്ഥിതി. ഇതാണ് വൈദ്യശാസ്ത്രം ഇന്നുനേരിടുന്ന ഏറ്റവും വലിയ പ്രതിസന്ധി. അതുകൊണ്ട് ആ സൈറ്റോളിസിസിനെ ശ്രദ്ധിച്ചുപഠിച്ചാൽ, അർബുദത്തെ മാത്രമല്ല, കൂട്ടത്തിൽ അകാലവാർദ്ധക്യത്തിൽ വന്നുപെടുന്ന മറ്റുരോഗങ്ങളെയും പഠിക്കാം.\nPicture Courtesy: http://artworkasia.blogspot.in/\nആതുരസംസ്കൃതിയുടെ ആഴങ്ങളിലേക്ക് സമൂഹവും വ്യക്തിയും പതിക്കുമ്പോൾ സംസ്കൃതിജന്യമായ ആ രോഗങ്ങൾക്ക് ആധുനിക വൈദ്യവിദ്യാഭ്യാസം പരിഹാരവുമായി എത്തുന്നില്ല. അപ്പോഴാണ് പാരമ്പര്യജന്യമായ ആ പൂർവ്വജന്റെ കടന്നുവരവുണ്ടാകുന്നത്. കാരണം പൂർവ്വജൻ എല്ലാവരിലും ഉറങ്ങിക്കിടപ്പുണ്ട്. അവനെ മറന്നുകൊണ്ടാണ് മകൻ ജീവിക്കുന്നത്. അവൻ രാത്രിയിൽ ഉറക്കമിളച്ച് കമ്പ്യൂട്ടറിൽ ജോലിചെയ്യുകയാണ്. കമ്പ്യൂട്ടർ അമേരിക്കക്കാരന്റെ ബുദ്ധിയാണ്. അവനവിടെ അത് പ്രവർത്തിപ്പിക്കുന്നത് പകലിലാണ്. അവിടുത്തെ പകൽ ഇവിടെ രാത്രിയാണ്. അതുകൊണ്ട് ഇവിടെ രാത്രിയിലാണ് കമ്പ്യൂട്ടറിൽ പണിയെടുക്കാൻ ഉത്സാഹം കിട്ടുന്നത്. അപ്പോൾ ഇവിടെ രാത്രി ഉണർന്നു പ്രവൃത്തി ചെയ്യുന്നവന്റെ കൂടെ, അവന്റെ പൂർവ്വജൻ കൂടി ഉണർന്നിരിപ്പുണ്ടെന്ന കാര്യം ആരും മറക്കരുത്. അതുകൊണ്ടാണ് അമേരിക്കയിൽ മുപ്പതുവയസ്സിനു താഴെ വന്നുപെടുന്ന രോഗങ്ങളൊക്കെ ഇങ്ങോട്ടുമെത്തുന്നത്. ഐ.ടി മേഖലയിൽ, പ്രത്യേകിച്ചും ബെംഗലൂരുവിലൊക്കെ, ജോലിയില്ലെങ്കിൽ പോലും രാത്രിയിൽ ഉറക്കം കിട്ടാത്തവരാണ് യുവാക്കളിലേറെയും. ഇവർ രാത്രികാലങ്ങളിൽ അങ്ങോട്ടുമിങ്ങോട്ടും നടക്കുകയാണ്. ഫ്രീക്കുകളാണ് ഇവരിൽ അധികവും. രാത്രി ഒരു മണിക്കൊക്കെയാണ് ഇവർ പൊറോട്ടയും ബോട്ടിയുമൊക്കെ അടിച്ചുകയറ്റുന്നത്. അങ്ങനെ ഇവർ മൂങ്ങകളെ പോലെ ഭൗമജീവികളായി മാറിയിരിക്കുകയാണ്. മനുഷ്യൻ സൗരജീവിയാണെന്ന് മറന്നതു പോലെയാണ്. ഇവരുടെ ജീവിതമാകെ സംഘർഷമയമാണ്. ആ മേഖലയിൽ വിവാഹമോചനം നിത്യസംഭവമായി മാറിയിരിക്കുന്നു. അങ്ങനെ പൂർണ്ണമായും അമേരിക്കനായി പരിണമിച്ചിരിക്കുന്നു. അവരുടെ ജനിതക കോശങ്ങൾ ആ തരത്തിൽ പരിണമിച്ചു കഴിഞ്ഞിരിക്കുന്നു. ഇന്ന് അവന്റെ ദേശബോധം മാറിമറിഞ്ഞു കഴിഞ്ഞു. മാതൃസ്വപ്നദേശം ഇന്ത്യയല്ലാതായി. സ്വന്തം മാതാപിതാക്കൾ അവനു പഥ്യരല്ലാതായി. അപ്പോൾ അവനിലെ പൂർവ്വജൻ ഉണരുകയും അവനെ മോചിപ്പിക്കാൻ ഇച്ഛിക്കുകയും ചെയ്യുന്നതല്ലേ. അവനിലെ അർബുദരോഗം?\nസ്നേഹം രണ്ടുണ്ട്. ഒന്നാമത്തെ സ്നേഹമാണ് തന്നിലെ പൂർവ്വജന് തന്നോടുള്ള സ്നേഹം. സ്നേഹം, ത്യാഗം, കൃപ, വാത്സല്യം എന്നിവയെല്ലാം അതാതിന്റെ നൈസർഗ്ഗിക സ്വഭാവങ്ങളിൽനിന്നു മാറി കച്ചവടസ്വഭാവം കൈവരിക്കുമ്പോൾ പൂർവ്വജനും അതിനോട് പ്രതികരിക്കുക സ്വാഭാവികം. കച്ചവടസ്വഭാവം കൈവരിച്ച ശീലങ്ങൾ മസ്തിഷ്കത്തിൽ രേഖപ്പെടുത്തുമ്പോൾ തനിക്കു ലഭിക്കുന്ന യഥാർത്ഥമായ സ്നേഹത്തെയും വാത്സല്യത്തേയുമൊക്കെ അതാതിന്റെ തലങ്ങളിൽ മനസ്സിലാക്കാനാകാതെ പൂർവ്വജൻ പ്രതികരിക്കുന്നതാണ് കോശവിഭജനത്തിലും കോശവർദ്ധനവിലും കലാശിക്കുന്നത്. അപ്പോഴാണ്, പതുക്കെപ്പതുക്കെ കടന്നുവരുന്ന ദുഃഖമുണ്ടാകുന്നത്- `മന്ദരുചം മഹാന്തം`. `ഏകോരോഗഃ രുചാകരണ സാമാന്യാത്`- പുനർവസു ആത്രേയൻ. ഓരോ കോശത്തിനും മസ്തിഷ്കമുണ്ട്. അത് ഓരോന്നും തിരിച്ചറിയുകയും ചെയ്യും. തീ തൊട്ടാൽ വിരൽ പൊള്ളുമെന്നറിയുന്നത് വിരലിന്റെ മസ്തിഷ്കം കൊണ്ടാണ്. അല്ലാതെ കണ്ണു കൊണ്ടല്ല തീയെ അറിയുന്നത്. ത്വക്കിലൂടെയാണ് അറിയുന്നത്. ത്വക്കിലപ്പോൾ മസ്തിഷ്കം പ്രവർത്തിക്കുകയാണ്. ഈയൊരു അറിവ് ഇന്നില്ല. പണ്ട് ഇത്തരം പഠനങ്ങളൊക്കെ സമഗ്രമായി നടന്നിരുന്നു. അതിന്റെ വെളിച്ചത്തിലാണ് ഒരാൾക്ക് ഒരേസമയം ഒട്ടേറെ കർമ്മങ്ങൾ ചെയ്യാനാകുമെന്ന് അവർ പറഞ്ഞത്- ഒരമ്മയ്ക്ക് ഒരേസമയം, കുഞ്ഞിന് മുലയൂട്ടാനും അടുപ്പിൽ പാൽ തിളപ്പിയ്ക്കുവാനും കറിയ്ക്കു വേണ്ടുന്നത് അരിഞ്ഞെടുക്കുവാനുമൊക്കെ കഴിഞ്ഞിരുന്നു. ഇന്നത്തെ വിദ്യാസമ്പന്നയായൊരു അമ്മയ്ക്ക് ഇതിന് കഴിയാതെവരുന്നത്, ഓരോ കോശത്തിനും ഓരോ അവയവത്തിനും ഓരോ ബോധമുണ്ടെന്ന അറിവില്ലാത്തതുകൊണ്ടാണ്. അന്ന് കുടുംബമെന്നത് കൂട്ടുകുടുംബമായിരുന്നു. എത്രയോ അംഗങ്ങൾ. ദിവസവും മൂന്നും നാലും അതിഥികളുണ്ടാകുമായിരുന്നു. വയലിലും പറമ്പിലുമൊക്കെയായി ജോലിചെയ്യുന്നവരും വളരെയുണ്ടാകും. എന്നിട്ടും, ഇത്രയും പേർക്കുള്ള ആഹാരം പാകം ചെയ്തിരുന്നത് ഒന്നോ രണ്ടോ സ്ത്രീകൾ മാത്രമായിരുന്നു. ഇതിനിടയിൽ, നാലും അഞ്ചും വരുന്ന മക്കളെ പരിചരിക്കുകയും ഭർത്താവിനെ നയിക്കുകയും കുടുംബാംഗങ്ങളേയും അയൽക്കാരേയുമൊക്കെ പരിഗണിക്കുകയും ചെയ്തിരുന്നു. ആ കൊടുക്കവാങ്ങലുകളുടെയുമെല്ലാം അന്തരാളങ്ങളിലൂടെ ആ അമ്മമാർ ജീവിച്ചതെങ്ങനെയായിരുന്നു? അത്രയും കൃത്യമായ കണക്കുകൾ അവർ മസ്തിഷ്ക്കത്തിൽ സൂക്ഷിച്ചുവെച്ചിരുന്നു. അത്രയും ആരോഗ്യം അവർക്കുണ്ടായിരുന്നു. അകാലമായ വാർദ്ധക്യം അവരെ തൊട്ടുതീണ്ടിയിരുന്നില്ല എന്നൊക്കെയാണ് ഉത്തരം.\nഇന്നത്തെ വീട്ടുകാരികള് ചെറുപ്പത്തിൽ തന്നെ വൃദ്ധകളായി മാറുകയാണ്. കാരണം ഇവർ ചെയ്യേണ്ടുന്ന ഉത്തരവാദിത്വ കർമ്മങ്ങളെല്ലാം ഇവരുടെ ഭർത്താക്കന്മാരാണ് ചെയ്യുന്നത്. അപ്പോൾ ഇന്നത്തെ ഭർത്താക്കന്മാർ, ഭാര്യമാരേക്കാൾ പ്രായം കുറഞ്ഞവരായി തോന്നുകയും ചെയ്യും. പണ്ടുകാലത്തൊക്കെ ഈ തോന്നൽ തിരിച്ചായിരുന്നു തോന്നിയിരുന്നത്. കാരണം ഇവിടെ വാർദ്ധ്യം നേരത്തെ വന്നത് കർമ്മരാശികളിൽ നിന്നാണ്. കർമ്മത്തിന്റെ തീക്ഷ്ണതകൾ മുഴുവൻ ഏറ്റെടുക്കുന്ന മസ്തിഷ്കം സുഖസന്ദായകമല്ലാത്തൊരു മാനസിക പ്രകൃതിയുണ്ടാക്കും. അത് `കണ്ഠഗോളക`ങ്ങളെയും മറ്റും പരിണാമ വിധേയമാക്കും. തൈറോയ്ഡ് സ്റ്റിമുലേറ്റിംഗ് ഹോർമോണുകൾ ഒന്നുകിൽ കുറയും, അല്ലെങ്കിൽ കൂടും. ഇത് വളരെ നിർണ്ണായകമാണ്; അപ്പോൾ വാർദ്ധക്യം നേരത്തെ വരാൻ തുടങ്ങും. ജീവിത വിരസത വളരെയേറെ വ്യാപിക്കും. അതിന്റെ കോപതാപാദികൾ വർദ്ധിക്കും. ഇതിനെ അന്തസ്യന്തികളുടെ പ്രവർത്തനമെന്നു പറയും. ഈ കാലഘട്ടത്തിലെ തൊണ്ണൂറു ശതമാനം സ്ത്രീകളിലും മുപ്പതുവയസ്സു കഴിഞ്ഞാൽ അന്തസ്യന്തികളുടെ പ്രവർത്തനം നടക്കുന്നതായി കാണാം. ആ സമയം ഭർത്താവിനോടും മക്കളോടുമൊക്കെ എന്തിനുമേതിനും തട്ടിക്കയറും. ഈ സമയത്തെ അവരുടെ ഈ മാറ്റം അവരുടെ സ്വഭാവദൂഷ്യംകൊണ്ടല്ല, അന്തസ്യന്തികളുടെ പ്രവർത്തനംകൊണ്ടാണെന്ന് ഭർത്താവും മക്കളും തിരിച്ചറിയണം. അങ്ങനെ തിരിച്ചറിഞ്ഞില്ലെങ്കിൽ, അവളുടെ ഇറങ്ങിപ്പോക്കിലും ആത്മഹത്യയിലുമൊക്കെ കലാശിക്കുകയും ചെയ്യും. പണ്ടൊക്കെ ഇതറിഞ്ഞുകൊണ്ടാണ് കുടുംബവും പ്രസ്ഥാനവുമൊക്കെ മുന്നോട്ടു കൊണ്ടുപോയിരുന്നത്. അന്ന് അതുകൊണ്ട് ഇന്നത്തെപോലെ ഇത്രയും ആത്മഹത്യകളും കുടുംബത്തകർച്ചയും ഉണ്ടായിരുന്നില്ല.\nഅപ്പോൾ ഇതൊക്കെ, അകാലവാർദ്ധക്യത്തിലേക്ക് നയിക്കുന്നതിൽ വളരെ നിർണ്ണായക ഘടകങ്ങളാണ്. സൈറ്റോളിസിസ്സിലും ന്യൂറോണുകളിലും നിർണ്ണായക മാറ്റങ്ങളുണ്ടാക്കുന്ന ഘടകങ്ങളാണ്. ഇതൊന്നും മനസ്സിലാക്കാതെ, ആരെങ്കിലും കുറിച്ചുതരുന്ന മരുന്നുകൾ വിഴുങ്ങിയാലൊന്നും രോഗം മാറുകയില്ലെന്നെങ്കിലും മനസ്സിലാക്കണം. കോശവിഭജനത്തിനും കോശവർദ്ധനവിനും കാരണമായ ഘടകങ്ങളെ മനസ്സിലാക്കാൻ ആദ്യം തന്റെ മനസ്സിനെ ഒന്നു നോക്കുകയെങ്കിലും ചെയ്യാൻ ശീലിക്കുക. അത്രയേയുള്ളൂ, ഈ കാൻസറിന്റെ കാര്യം പരിഹരിക്കാനുള്ള ആദ്യപടി.\nസർവ്വവ്യാപക പ്രകൃതിയായ യശോശരീരത്തിന് കേടുപാടുകൾ പറ്റാതെ, ദൃഷ്ടനഷ്ടമായ ഈ സ്ഥൂലശരീരത്തെ വലിച്ചെറിയാനുള്ള ത്വര- അതും ഒരുവനെ എത്തിക്കുന്നത് കോശ വിശ്ലേഷണത്തിലേക്കാണ്, വാർദ്ധക്യത്തിലേക്കാണ്. യശോശരീരം- ഓരോരുത്തർക്കും ഒരു കീർത്തിശരീരമുണ്ട്. മനുഷ്യൻ ഏറ്റവും സൂക്ഷിക്കുന്ന ശരീരം, അവന്റെ കീർത്തിയുടെ ശരീരമാണ്. ഒരാളോട് പണം കടം വാങ്ങിച്ചാൽ, അത് തിരിച്ചുകൊടുക്കാൻ സാധിച്ചില്ലെങ്കിൽ അവനാഗ്രഹിക്കുന്നത് പേരുദോഷം വരാതെ നോക്കാനാണ്. അതിനുവേണ്ടി അവൻ മരിക്കാൻ പോലും തയ്യാറാകും. അങ്ങനെ മരിക്കാൻ ആഗ്രഹിക്കുന്ന പ്രാർത്ഥനയോടെയാകും അവനൊരു വാഹനത്തിൽ കയറി യാത്ര ചെയ്യുന്നത്. ചിലപ്പോൾ അവന്റെ പ്രാർത്ഥനപോലെ നടക്കും; ദൈവം അവന്റെ പ്രാർത്ഥന കേൾക്കും. ഈ വാഹനം മറ്റൊരു വാഹനവുമായി ഇടിക്കും. ചിലപ്പോൾ കൂടെ യാത്രചെയ്യുന്നവരൊക്കെ മരിക്കുകയും ഇവൻ മാത്രം മരിക്കാതെയങ്ങനെ കിടക്കുകയും ചെയ്യും- ഉത്തരായനവും കാത്തുള്ള ശരശയ്യയിലെ കിടപ്പുപോലെ. തന്റെ ജീവിതകാലം മഴുവൻ മറ്റുള്ളവർക്കുവേണ്ടി പ്രയത്നിച്ചു. ചെയ്യേണ്ടതെല്ലാം ചെയ്തിട്ടും അവിടെ നിന്നെല്ലാം ലഭിച്ചത് വെറുപ്പും വിദ്വേഷവും മാത്രം. ഇതൊന്നും സഹിക്കാതെ വരുമ്പോൾ ഈ പാനപാത്രം എന്നിൽനിന്ന് എടുത്തോളണമേയെന്ന് പ്രാർത്ഥിക്കും. അത്തരമൊരു വേളയിലും ഈ കോശ വിശ്ലേഷണം തന്നെയാണ് നടക്കുന്നത്. സ്വേച്ഛയ്ക്ക് പ്രസക്തിയില്ലാത്ത പൂർവ്വകർമ്മങ്ങളുടെ പിടിയിൽ, കോശങ്ങളുടെ പ്രവർത്തനം- ബീജഭാഗം, ബീജഭാഗാവയവം ഇവയുടെയെല്ലാം പ്രവർത്തനം- എല്ലാം ചേർന്ന കോശ വിശ്ലേഷണം ഒരുവനെ അകാലവാർദ്ധക്യത്തിലേക്കെത്തിക്കുമ്പോൾ, അർബുദം, കാൻസർ സംജാതമാകുന്നു. അപ്പോൾ അതിൽനിന്ന് മോചനമുണ്ടാകുന്നത് ഔഷധങ്ങളേക്കാൾ മനസ്സിന്റെ ഭാവതലങ്ങളിലെ മാറ്റം കൊണ്ടാണെന്ന് മനസ്സിലാക്കണം.


Intel, Samsung, Team Up, Medfield Processor, Smartphone, ഇന്റല്, സാംസംഗ്, കൂട്ടുകെട്ട്, മെഡ്ഫീല്‍ഡ് പ്രോസസ്സര്, സ്മാര്‍ട്ട്‌ഫോണ് - Malayalam Gizbot\n1 hr ago ഇന്ത്യയിൽ വൻ ക്യാഷ്ബാക്ക് പദ്ധതികളുമായി ഗൂഗിൾ പേ സ്വാധീനം ചെലുത്തുന്നു\n2 hrs ago 18 വയസിനു താഴെയുള്ള കളിക്കാര്‍ക്ക് ഇടവേള നിര്‍ബന്ധമാക്കി പബ്ജി; മുന്‍കരുതല്\n3 hrs ago വിമാന ടിക്കറ്റുകളും ബുക്ക് ചെയ്യാൻ സൗകര്യമൊരുക്കി ആമസോണ്\nഇന്റല്, സാംസംഗ് കൂട്ടുകെട്ടില് ഒരു സ്മാര്‍ട്ട്‌ഫോണ് വരുന്നു\n| Updated: Tuesday, December 6, 2011, 12:44 [IST]\nആദ്യ ഇന്റല് പവേര്‍ഡ് സ്മാര്‍ട്ട്‌ഫോണ് വിപണിയിലെത്താന് ഒരുങ്ങുന്നു. സാംസംഗ്, ഇന്റല് കൂട്ടുകെട്ടില് ഇറങ്ങാന് പോകുന്ന ഈ സ്മാര്‍ട്ട്‌ഫോണിനെ കുറിച്ച് വലിയ പ്രതീക്ഷയാണുള്ളത്. ആന്‍ഡ്രോയിഡിന്റെ ഏറ്റവും പുതിയ വേര്‍ഷനായ ഐസ് ക്രീം സാന്‍ഡ്‌വിച്ച് ഓപറേറ്റിംഗ് സിസ്റ്റത്തിലായിരിക്കും പ്രവര്‍ത്തിക്കുക എന്നാണ് റിപ്പോര്‍ട്ടുകള്.\nഅടുത്ത വര്‍ഷം പകുതിയോടെ ഈ പുതിയ സ്മാര്‍ട്ട്‌ഫോണ് പുറത്തിറങ്ങും എന്നാണ് പ്രതീക്ഷിക്കപ്പെടുന്നത്. സാംസംഗ്, ഇന്റല് കൂട്ടുകെട്ടില് പുറത്തിറങ്ങാന് പോകുന്ന ഈ ഉല്‍പന്നത്തെ കുറിച്ച് വലിയ പ്രതീക്ഷയാണ് ഡിജിറ്റല് ലോകം പുലര്‍ത്തുന്നത്.\nആന്‍ഡ്രോയിഡിന്റെ ഏറ്റവും പുതിയ ഓപറേറ്റിംഗ് സിസ്റ്റം ആറ്റം പ്രോസസ്സറിന്റെ സപ്പോര്‍ട്ടോടെ പ്രവര്‍ത്തിപ്പിച്ചത് ഇന്റലിനെ ഈയിടെ ഏറെ വാര്‍ത്താ പ്രാധാന്യം നല്‍കിയിരുന്നു. ഈ പ്ലാറ്റ്‌ഫോം അറിയപ്പെടുന്നത് മെഡ്ഫീല്‍ഡ് എന്നാണ്. വളരെയേറെ പ്രത്യേകതകളുള്ള മെഡ്ഫീല്‍ഡ് എല്ലാ വെല്ലുവിളികളെയും നേരിടാന് പാകത്തിലുള്ളതാണെന്ന ഇന്റല് സിഇഒ അവകാശപ്പെട്ടു.\nഓരോ ഗാഡ്ജറ്റുകള്‍ക്കും ചേരും വിധം ഈ പ്രോസസ്സറിന്റെ പ്രവര്‍ത്തനം പാകപ്പെടുത്തിയെടുക്കുന്നതില് ഏര്‍പ്പെട്ടിരിക്കുകയാണ് ഇന്റലിന്റെ എഞ്ചിനീയര്‍മാരും, റീസേര്‍ച്ച് ആന്റ് ഡിവലപ്‌മെന്റ് ടീമും. സ്മാര്‍ട്ട്‌ഫോണ് വിപണിയില് ഇന്റലിന് പിടിച്ചു നില്‍ക്കാന് കഴിയില്ല എന്നു ആരോപിച്ചവര്‍ക്കുള്ള ഉത്തരം കൂടിയാണിതെന്ന് ഇന്റല് സിഇഒ പറഞ്ഞു.\n32 എന്‍എം ചിപ്പില് നിന്നും കൂടുതല് ചെറിയ ചിപ്പിലേക്ക് മാറാനുള്ള നീക്കവും ഇന്റലിനുണ്ട്. അതു പ്രകാരം അടുത്ത വര്‍ഷം 22 എന്‍എം ചിപ്പിലേക്കും ശേഷം 14 എന്‍എം ചിപ്പിലേക്കും ഇന്റല് മാറും. ഇതും ഇന്റലിന് കടുത്ത മത്സരത്തില് പിടിച്ചു നില്‍ക്കാന് സഹായകമാകും.\nവളരെ കുറച്ച് മാത്രം വൈദ്യുതി ഉപയോഗിച്ച് മികച്ച പ്രവര്‍ത്തനക്ഷമത വളരെ വേഗതയില് കാഴ്ച വെക്കാന് പുതിയ മെഡ്ഫീല്‍ഡ് പ്രോസസ്സറിന്റെ സപ്പോര്‍ട്ടുള്ള ഗാഡ്ജറ്റുകള്‍ക്ക് സാധിക്കും. ഇവിടെ ഇന്റര്‍നെറ്റ് ബ്രൗസിംഗും വളരെ എളുപ്പമായിരിക്കും.\nചുരുക്കത്തില് ഇന്റലിന്‌റ സപ്പോര്‍ട്ടോടു കൂടി ഏറ്റവും പുതിയ ആന്‍ഡ്രോയിഡ് പ്ലാറ്റ്‌ഫോമില് പ്രവര്‍ത്തിക്കുന്ന ഒരു മികച്ച സ്മാര്‍ട്ട്‌ഫോണ് സാംസംഗ് വിപണിയിലെത്തിക്കും. എന്നാല് ഈ പുതിയ സ്മാര്‍ട്ട്‌ഫോണിന്റെ ഫീച്ചറുകേേളയോ, സ്‌പെസിഫിക്കേഷനുകളെയോ കുറിച്ച് ഇപ്പോള് ഒരു വിവരവും പുറത്തു വിട്ടിട്ടില്ല. അധികം താമസിയാതെ ഈ പുതിയ ഉല്‍പന്നത്തെ കുറിച്ച് കൂടുതല് വിവരങ്ങള് ലഭ്യമാകും എന്ന് പ്രതീക്ഷിക്കാം.


വയനാട്ടില് കൊടും ക്രൂരത... ബാലികയെ മദ്യം നല്‍കി അച്ഛനും സുഹൃത്തുക്കളും പീഡിപ്പിച്ചു! - Kannur Varthakal Online\nവയനാട്ടില് കൊടും ക്രൂരത… ബാലികയെ മദ്യം നല്‍കി അച്ഛനും സുഹൃത്തുക്കളും പീഡിപ്പിച്ചു!\nമേപ്പാടി: വയനാട്ടില് 11 വയസുകാരിയെ അച്ഛന് മദ്യം നല്‍കി പീഡിപ്പിച്ചു. വയനാട് മേപ്പാടിയിലാണ് സംഭവം. അച്ഛനടക്കം നിരവധി പേര് കുട്ടിയെ പീഡിപ്പിച്ചിട്ടുണ്ടെന്നാണ് ലഭിക്കുന്ന വിവരം. കുട്ടിയുടെ മൊഴി രേഖപ്പെടുത്തിയ മേപ്പാടി പൊലീസ് കേസ് രജിസ്‌റ്റര് ചെയ്‌തു. അച്ഛനോടൊപ്പം കുട്ടിയുടെ അമ്മയേയും പ്രതി ചേര്‍ക്കുമെന്നാണ് സൂചന.\nവീട്ടിലെ സാഹചര്യം കണക്കിലെടുത്ത് കുട്ടിയെ മാറ്റി താമസിപ്പിക്കണം എന്ന് രണ്ട് വര്‍ഷം മുന്‍പ് ചൈല്‍ഡ് ലൈന് ആവശ്യപ്പെട്ടിരുന്നു. എന്നാല് ബാലക്ഷേമ സമിതി (സി.ഡബ്ല്യു.സി) ഇത് ഗൗരവമായി എടുത്തില്ല എന്ന് ആക്ഷേപമുണ്ട്. നിലവില് ചൈല്‍ഡ് ലൈന് പ്രവര്‍ത്തകരുടെ സംരക്ഷണയിലാണ് കുട്ടിയുള്ളത്.\nജില്ലാതല കരോക്കെ സിനിമാ ഗാന മത്സരവും ക്വിസ് മത്സരവും\nപ്രായപൂർത്തിയാകാത്ത പെൺകുട്ടിയ പീഡിപ്പിച്ച എസ് ഐക്കെതിരെ പോക്സോ കേസ്


സിന്ധു ജോയിയുടെ മനസമ്മതം നടന്നു - MALABAR FLASH സിന്ധു ജോയിയുടെ മനസമ്മതം നടന്നു - MALABAR FLASH\nHome > കേരള വാര്‍ത്ത > സിന്ധു ജോയിയുടെ മനസമ്മതം നടന്നു\nKerala Kochi Wedding കേരളം കേരള വാര്‍ത്ത\nസിന്ധു ജോയിയുടെ മനസമ്മതം നടന്നു\nകൊച്ചി: മുന് എസ്.എഫ്.ഐ നേതാവ് സിന്ധു ജോയിയുടെ മനസമ്മതം നടന്നു. മാധ്യമപ്രവര്‍ത്തകനും ആത്മീയ പ്രഭാഷകനുമായ ശാന്തിമോന് ജേക്കബ് ആണ് വരന്.[www.malabarflash.com ]\nഎറണാകുളം സെന്റ് മേരീസ് കത്തീഡ്രല് ബസലിക്ക പള്ളിയിലായിരുന്നു ചടങ്ങ്. വിവാഹം മേയ് 27 ന് നടക്കും.\nമുന്‍പ് എസ്.എഫ്.ഐയുടെ സജീവപ്രവര്‍ത്തകയായിരുന്ന സിന്ധു പാര്‍ട്ടി വിട്ട ശേഷം കോണ്‍ഗ്രസില് ചേര്‍ന്നെങ്കിലും ഇപ്പോള് രാഷ്ട്രീയത്തില് സജീവമല്ല. യു.കെ.യില് ബിസിനസ്-മാധ്യമ രംഗങ്ങളില് സജീവമായ ശന്തിമോന് അടിമാലി സ്വദേശിയാണ്.\nഭാര്യ മിനി മൂന്നര വര്‍ഷം മുമ്പ് മരിച്ചതിനെ തുടര്‍ന്ന് ആത്മീയ മേഖലയില് സജീവമാകുകയായിരുന്നു. ഭാര്യയെക്കുറിച്ചെഴുതിയ 'മിനി - ഒരു സക്രാരിയുടെ ഓര്‍മ' എന്ന പുസ്തകം വായിച്ചാണ് സിന്ധു ശാന്തിമോനുമായി അടുക്കുന്നത്. ഈ അടുപ്പം പിന്നീട് വിവാഹത്തിന് വഴിമാറുകയായിരുന്നു.പഠനം പൂര്‍ത്തിയാക്കിയ ശാന്തിമോന്റെ മക്കളും ബ്രിട്ടണില് ജോലി ചെയ്യുകയാണ്. വിവാഹ ശേഷം ശാന്തിമോനോപ്പം സിന്ധുവും യു.കെയിലേക്ക് കുടിയേറും.\nPosted by editordesk Malabarflash at 3:56:00 AM\nItem Reviewed: സിന്ധു ജോയിയുടെ മനസമ്മതം നടന്നു Rating:5Reviewed By: editordesk Malabarflash


മിസ് ചെയ്യുന്നുവെന്ന് മൃദുല? യുവ എവിടെപ്പോയി... സംശയത്തോടെ ആരാധകർ - metromatinee.com Lifestyle Entertainment & Sports\nമിസ് ചെയ്യുന്നുവെന്ന് മൃദുല? യുവ എവിടെപ്പോയി… സംശയത്തോടെ ആരാധകർ\nമലയാള പ്രേക്ഷകരുടെ പ്രിയപ്പെട്ട താരദമ്പതികളാണ് മൃദുലയും യുവ കൃഷ്‍ണയും. ഈ അടുത്താണ് ഇരുവരും വിവാഹിതരായത് ഇവരുടെ വിവാഹ ചിത്രങ്ങളും വീഡിയോകളുമൊക്കെ സോഷ്യൽ മീഡിയയിൽ വൈറലായിരുന്നു. വീട്ടുകാർ ആലോചിച്ച് ഉറപ്പിച്ച വിവാഹമായിരുന്നു ഇവരുടേത് . 2020 ലാണ് നിശ്ചയം കഴിഞ്ഞത്.\nഇപ്പോൾ സോഷ്യൽ മീഡിയയിൽ വൈറലാകുന്നത് മൃദുലയുടെ ഇൻസ്റ്റഗ്രാം സ്റ്റോറിയാണ്. യവയുടെ ചിത്രം പങ്കുവെച്ച് കൊണ്ട് മിസ് ചെയ്യുന്നു എന്നാണ് മൃദുല കുറിച്ചിരിക്കുന്നത്. നിമഷനേരം കൊണ്ട് നടിയുടെ സ്റ്റോറി വൈറലാവുകയായിരുന്നു. യുവ എവിടെ പോയി എന്നാണ് ആരാധകർ ചോദിക്കുന്നത്. ഇരുവരും ഒരുമിച്ചുള്ള ചിത്രങ്ങളുടെ പശ്ചാത്തലത്തിലുള്ള മറ്റൊരു ഫോട്ടോയും മൃദുല പങ്കുവെച്ചിട്ടുണ്ട്. ഈ ചിത്രം സ്റ്റോറിയായും ഷെയർ ചെയ്തിട്ടുമുണ്ട്.\nസോഷ്യൽ മീഡിയയിൽ സജീവമാണ് മൃദുല. വിവാഹത്തിന് മുൻപും നടി സമൂഹ മാധ്യമങ്ങളിൽ സജീവമായിരുന്നു. സീരിയൽ വിശേഷങ്ങളും സ്വാകാര്യ സന്തോഷങ്ങളുമൊക്കെ പങ്കുവെയ്ക്കാറുണ്ട്. മികച്ച അഭിപ്രായമായിരുന്നു ലഭിച്ചിരുന്നത്. ഇൻസ്റ്റഗ്രാമിൽ മികച്ച ഫോളോവേഴ്സും മൃദുലയ്ക്കുണ്ട്. വിവാഹത്തെ തുടർന്ന് സീരിയലിൽ നിന്ന് ചെറിയ അവധി എടുത്തിരിക്കുകയാണ്. സീ കേരളം സംപ്രേക്ഷണം ചെയ്യുന്ന പൂക്കാലം വരവായി എന്ന പരമ്പരയിലാണ് നിലവിൽ മൃദുല അഭിനയിക്കുന്നത്.\nനന്നായി അറിയില്ലെങ്കിലും മൃദുല നല്ലപോലെ ശ്രമിക്കുന്നുണ്ട്; യുവയും മൃദുലയും പങ്കുവെച്ച പുത്തൻ വീഡിയോ കണ്ടോ?\nനിങ്ങൾക്ക് ഇതിനെ ഭ്രാന്ത് എന്ന് വിളിക്കാം.., പക്ഷെ ഞാൻ ഇതിനെ പ്രണയം എന്ന് വിളിക്കും; യുവയ്ക്കൊപ്പം ചേർന്ന് നിന്ന് മൃദുല; ചിത്രം പങ്കുവെച്ച് താരം\nകുപ്പിവളകള് അണിഞ്ഞ് പുതിയ സന്തോഷത്തെ വരവേല്‍ക്കാനൊരുങ്ങി മൃദുല വിജയ്, ആശംസകളുമായി ആരാധകര്\nആ പൂക്കള് കൊണ്ട് അലങ്കരിച്ച അരയന്നങ്ങളെല്ലാം അതുപോലെ തന്നെ ഉണ്ടായിരുന്നോ…, ആദ്യരാത്രി രഹസ്യങ്ങള് തുറന്ന് പറഞ്ഞ് മൃദുല വിജയ്, വൈറലായി വീഡിയോ\nRelated Topics:yuva krishna\nമരണത്തിനും ഇവരെ വേര്‍പെടുത്താന് ആയില്ല, മോര്‍ച്ചറിക്ക് മുന്നില് വിഷമത്തോടെ ഒറ്റക്ക് ഇരിക്കുന്ന ജിജുവിനെ കണ്ടിരുന്നു, സംസാരിക്കാനായില്ല; വേദന പങ്കുവച്ച് കൂടെപ്പിറപ്പുകൾ; ഒപ്പം ശീതൾ ശ്യാമിനെതിരെ കടുത്ത വിമർശനവും !


July 2020 - 7:06 pm IST\nPublished:03 February 2020\nഅശ്വതി: പണമിടപാടുകളില് സൂക്ഷിക്കണം. കടം കൊടുക്കരുത്. പരസ്പരവിരുദ്ധമായ ആശയങ്ങള് വന്നുചേരും. ജീവിതപങ്കാളിയുടെ നിർദേശങ്ങള് സ്വീകരിക്കുകയാണ് നല്ലത്.\nഭരണി: ആഗ്രഹങ്ങള് സാധിക്കും. വാക്കും പ്രവൃത്തിയും ഫലപ്രദമാകും. പുതിയ പാഠ്യപദ്ധതിയ്ക്കു ചേരാന് തീരുമാനിക്കും.\nകാര്‍ത്തിക: വീഴ്ചകളുണ്ടാവാതെ സൂക്ഷിക്കണം. സഹോദരസഹായ ഗുണമുണ്ടാകും. സുഹൃത്തിന് തൊഴില് നല്‍കും. പുതിയ ഗൃഹം വാങ്ങുന്നതിനെപ്പറ്റി പുനരാലോചിക്കും.\nരോഹിണി: പ്രവര്‍ത്തനരംഗം മെച്ചപ്പെടും. മത്സരരംഗങ്ങള്‍ക്ക് പരിശീലനം തുടങ്ങും. പദ്ധതി ആസൂത്രണങ്ങളില് ലക്ഷ്യപ്രാപ്തി നേടും. പുതിയ ഉത്തരവാദിത്ത്വങ്ങള് ഏറ്റെടുക്കും.\nമകയിരം: വ്യവസ്ഥകള് പാലിക്കും. പ്രയത്നങ്ങള്‍ക്ക് ഫലമുണ്ടാകും. അഹംഭാവം ഉപേക്ഷിക്കണം. പരാമര്‍ശങ്ങള്‍ക്കു വിധേയനാകും.\nതിരുവാതിര: ഭാര്യാ-ഭര്‍ത്തൃഐക്യതയുണ്ടാകും. പ്രയത്നങ്ങള്‍ക്ക് ഫലമുണ്ടാകും. പുതിയ പാഠ്യപദ്ധതിയെപ്പറ്റി പുനരാലോചിക്കും. നവദമ്പതികളെ ആശീര്‍വദിക്കാനവസരമുണ്ടാകും.\nപുണര്‍തം: കുടുംബത്തിലെ അപര്യാപ്തതകള് പരിഹരിക്കാന് നിര്‍ബന്ധിതനാകും. അസുഖങ്ങള്‍ക്ക് കുറവു തോന്നും. അപരിചിതരുടെ വാക്കുകള് അബദ്ധങ്ങള്‍ക്കു വഴിയൊരുക്കും.\nപൂയ്യം: സ്വയം ഭരാണാധികാരം ലഭിക്കും. വ്യവസ്ഥകള് പാലിക്കും. സംസര്‍ഗഗുണത്താല് മിഥ്യാധാരണകള് ഒഴിവാകും.\nആയില്യം: പ്രവര്‍ത്തനങ്ങള്‍ക്കും ചര്‍ച്ചകള്‍ക്കും പൂര്‍ണതയുണ്ടാകും. മംഗളകര്‍മങ്ങളില് പങ്കെടുക്കാനിടവരും. മനസന്തോഷവും ആത്മസംതൃപ്തിയും ഉണ്ടാകും.\nമകം: ചെലവ് നിയന്ത്രിക്കണം. വിജ്ഞാനപ്രദമായ വിഷയങ്ങള് ചര്‍ച്ചചെയ്യും. പുരാണം ഇതിഹാസം തുടങ്ങിയവയില് താത്പര്യമുണ്ടാകും.\nപൂരം: ചെറിയ പദ്ധതികള്‍ക്കു രൂപകല്പന ചെയ്യും. സഹപാഠികളെ കാണാനും ഗതകാലസ്മരണകള് പങ്കുവയ്ക്കാനും അവസരമുണ്ടാകും. പുതിയ പ്രവര്‍ത്തനങ്ങളെപ്പറ്റി പുനരാലോചിക്കും.\nഉത്രം: പുതിയ ഉദ്യോഗത്തില് പ്രവേശിക്കാന് അന്യദേശയാത്ര പുറപ്പെടും. മംഗളകര്‍മ്മങ്ങളില് പങ്കെടുക്കും. വ്യവസ്ഥകള് പരിഗണിക്കും.\nഅത്തം: പ്രതികൂലസാഹചര്യങ്ങളെ അതിജീവിക്കും. യാത്രാക്ലേശത്താല് അസ്വാസ്ഥ്യമുണ്ടാകും. ഭക്ഷ്യവിഷബാധയേല്‍ക്കാതെ സൂക്ഷിക്കണം. വാഹന ഉപയോഗം സൂക്ഷിക്കണം.\nചിത്തിര: പദ്ധതി ആസൂത്രണങ്ങളില് ലക്ഷ്യപ്രാപ്തിനേടും. വിദേശയാത്രയ്ക്ക് അനുമതി ലഭിക്കും. വ്യവസ്ഥകള് പാലിക്കും.\nചോതി: മഹദ് വ്യക്തികളെ പരിചയപ്പെടാനവസരമുണ്ടാകും. ബന്ധുക്കള് വിരുന്നു വരും. സുതാര്യതയുളള പ്രവര്‍ത്തനങ്ങളാല് സമാധാനമുണ്ടാകും.\nവിശാഖം: പ്രയത്നങ്ങള്‍ക്ക് ഫലമുണ്ടാകും. ആരോഗ്യം തൃപ്തികരമാകും. അസുഖങ്ങള് കുറയും. സഹജമായ കഴിവുകള് പ്രകടിപ്പിക്കാന് അവസരമുണ്ടാകും.\nഅനിഴം: പണയപ്പെടുത്തിയ ആധാരം തിരിച്ചെടുക്കാന് സാധിക്കും. മനസാക്ഷിയ്ക്കു വിരുദ്ധമായ പ്രവൃത്തികളില് നിന്നും പിന്മാറും.\nതൃക്കേട്ട: ഓര്‍മ്മശക്തികുറയും. പണനഷ്ടമുണ്ടാകും. ആശയവിനിമയങ്ങളില് സൂക്ഷിക്കണം. നിസാരകാര്യങ്ങള്‍ക്ക് തടസം അനുഭവപ്പെടും.\nമൂലം: യാത്രാക്ലേശത്താല് ലക്ഷ്യസ്ഥാനത്ത് വൈകിയെത്തും. പാര്‍ശ്വഫലങ്ങളുള്ള ഔഷധങ്ങള് ഉപേക്ഷിക്കും. കീഴ്ജീവനക്കാര്‍ക്ക് സാമ്പത്തികസഹായം ചെയ്യും.\nപൂരാടം: കുടുംബാംഗങ്ങളുടെ ആവശ്യങ്ങള് പരിഗണിക്കും. ദേവാലയദര്‍ശനത്താല് ആശ്വാസമുണ്ടാകും. ആത്മവിശ്വാസം വർധിക്കും.\nഉത്രാടം: പ്രതികരണശേഷി വർധിക്കും. മദ്ധ്യസ്ഥര് മുഖാന്തിരം കുടുംബതര്‍ക്കം പ രിഹരിക്കും. ചര്‍ച്ചയില് വിജയിക്കും. അഭിപ്രായവ്യത്യാസങ്ങള് പരിഹരിക്കും.\nതിരുവോണം: സംഘടിതശ്രമങ്ങള് വിജയിക്കും. വിശ്വസ്തസേവനത്തിന് പ്രശസ്തിപത്രം ലഭിക്കും. പ്രത്യേക പരിഗണനയില് അവധി ലഭിക്കും.\nഅവിട്ടം: പുതിയ ഭരണസംവിധാനം പ്രാവര്‍ത്തിക തലത്തില് കൊണ്ടുവരും. വേണ്ടപ്പെട്ടവര്‍ക്ക് ഉപഹാരങ്ങള് നല്‍കും. ക്രയവിക്രയങ്ങളില് സമ്പത്തിക നേട്ടമുണ്ടാകും.\nചതയം: മേലധികാരിയുടെ സ്വകാര്യ ആവശ്യങ്ങള് സാധിപ്പിക്കും. അമിതവ്യയം നിയന്ത്രിക്കണം. അവകാശപ്പെട്ട പൂര്‍വ്വികസ്വത്ത് ലഭിക്കാന് ആവശ്യങ്ങള് ഉന്നയിക്കും.\nപൂരോരുട്ടാതി: കുടുംബസൗഖ്യവും ദാമ്പത്യഐക്യതയും കാര്യനിര്‍വഹണശക്തിയും സംഘനേതൃത്വവും ഉണ്ടാകും. ധനവിനിമയങ്ങളില് സൂക്ഷിക്കണം. അന്യരുടെ കാര്യങ്ങളിലുള്ള അമിതതാത്പര്യം ഉപേക്ഷിക്കണം.\nഉത്രട്ടാതി: സംഘടിതശ്രമങ്ങള് വിജയിക്കും. മത്സരരംഗങ്ങളില് വിജയിക്കും. ഹ്രസ്വകാലപാഠ്യപദ്ധതിയ്ക്കു ചേരും. ആത്മവിശ്വാസം വർധിക്കും.\nരേവതി: പ്രയത്നത്തിന് ഫലമുണ്ടാകുമെങ്കിലും ചെലവ് വർധിക്കും. ചര്‍ച്ചകള് മാ റ്റിവയ്ക്കും. നിഷേധാത്മകമായ നിലപാടില് നിന്നും ഒഴിഞ്ഞുമാറും.


സമകാലിക രാഷ്‌ട്രീയ വിഷയങ്ങളുടെ ചർച്ചാ വേദിയായി 'കോടിയേരിയോട് ചോദിക്കാം' | Kerala | Deshabhimani | Tuesday Feb 5, 2019\nകൊച്ചി > സിപിഐ എം സംസ്ഥാന സെക്രട്ടറി കോടിയേരി ബാലകൃഷ്‌ണന് ഫേസ്‌ബുക്കില് തത്സമയം ചോദ്യങ്ങള്‍ക്ക് ഉത്തരം നല്‍കുന്ന പരിപാടി 'കോടിയേരിയോട് ചോദിക്കാം' സമകാലിക രാഷ്‌ട്രീയ വിഷയങ്ങളുടെ ചർച്ചാ വേദിയായി. സിപിഐ എം കേരള യുടെ ഫേസ്‌ബുക്ക് പേജിലൂടെയാണ് കോടിയേരി തത്സമയം ചേദ്യങ്ങൾക്ക് മറുപടി നല്‍കിയത്. വരുന്ന ലോക്‌സഭാ തെരഞ്ഞെടുപ്പിന്റെ രാഷ്‌ട്രീയ പ്രസക്തി ആമുഖമായി പറഞ്ഞുകൊണ്ടാണ് ചർച്ച പരിപാടി തുടങ്ങിയത്.\nമോഡി സർക്കാറിനെ പുറത്താക്കി ഒരു മതനിരപേക്ഷ സർക്കാറിനെ കേന്ദ്രത്തിൽ അധികാരത്തിലെത്തിക്കണം. അതിന് ഇടതുപക്ഷത്തിന്റെ അംഗസംഖ്യ ലോക്‌സഭയിൽ പരമാവധി വർധിപ്പിക്കേണ്ടതുണ്ട്. 2014 ൽ ഇടതുപക്ഷത്തിന് 62 സീറ്റുകൾ കിട്ടിയതാണ് വാജ്‌പേയി ഗവൺമെന്റിനെ അധികാരത്തിൽ നിന്ന് പുറത്താക്കാൻ നിർണായകമായത്. അന്ന് കേരളത്തിൽ നിന്ന് ഇടതുപക്ഷ ജനാധിപത്യ മുന്നണിക്ക് 18 സീറ്റുകൾ ലഭിച്ചു. ആ ദൗത്യം 2019 തിലും ജനങ്ങൾ ഏറ്റെടുക്കണം. ഇന്ന് ബിജെപി സർക്കാർ നടപ്പിലാക്കുന്ന ഉദാര വൽക്കരണ നയങ്ങൾ നടപ്പിലാക്കുന്ന ഒരു സർക്കാരിന് പകരം ബധൽ നയം മുന്നോട്ടുവെക്കുന്ന ഒരു സർക്കാർ ദേശീയ തലത്തിൽ വരണം. അതിന് എല്ലാവരും സഹകരിക്കണമെന്നും കേടിയേരി ആമുഖമായി പറഞ്ഞു.\nരാത്രി എട്ട്മണിക്ക് ആരംഭിച്ച പരിപാടിയിൽ വിവിധ വിഷയങ്ങളെ സംബന്ധിച്ച് ധാരാളം ആളുകളാണ് കമന്റിലൂടെ ചോദ്യങ്ങള് ഉന്നയിച്ചത്. തെരഞ്ഞെടുപ്പിന് മുന്നേ പുറത്തുവരുന്ന സർവേ റിപ്പോർട്ടുകളെക്കുറിച്ചായിരുന്നു ആദ്യ ചോദ്യം. ലോക് സഭാതെരഞ്ഞെടുപ്പിന്റെ ചർച്ചകൾ ആരംഭിച്ചതേയുള്ളുവെന്നും സർവേ റിപ്പോർട്ടിൽ യാതൊരു യാഥാർത്യവുമില്ലെന്നും കോടിയേരി മറുപടി നൽകി . ഇതിന് മുമ്പും വസ്‌തുതക്ക് നിരക്കാത്ത ഇത്തരം റിപ്പോർട്ടുകൾ പുറത്തുവന്നിട്ടുണ്ട്. അതിന് വലിയ ഉദാഹരണമാണ് 2004 ലേത്. അന്ന് ഭൂരിഭാഗം സർവേ റിപ്പോർട്ടുകൾ പ്രവചിച്ചത് യുഡിഎഫിന് 14 ഉം എൽഡിഎഫിന്6ഉം സീറ്റായിരുന്നു. എന്നാൽ ഫലം വന്നപ്പോൾ എൽഡിഎഫിന് 18 ഉം യുഡുഎഫിന് 1 സീറ്റുമാണ് ലഭിച്ചത്. എല്ലാ സർവേ റിപ്പോർട്ടുകൾക്കും വിരുദ്ധമായിരുന്നു തെരഞ്ഞെടുപ്പ് ഫലം. കഴിഞ്ഞ നിയമസഭാ തെരഞ്ഞെടുപ്പിലും എൽഡിഎഫിന് 91 സീറ്റ് കിട്ടുമെന്ന് ആരും പ്രവചിച്ചിരുന്നില്ലെന്നും കോടിയേരി പറഞ്ഞു.\nരാജ്യത്തെ തൊഴിൽ മേഖലയെ കുറിച്ചും ചോദ്യങ്ങളുണ്ടായി. വർഷം രണ്ട് കോടി തൊഴിൽ സൃഷ്‌ടിക്കുമെന്ന് പറഞ്ഞ കേന്ദ്രസർക്കാർ യുവാക്കളെ പറ്റിച്ചു. എന്നാൽ കേരളത്തിൽ എൽഡിഎഫ് സർക്കാർ ഇതിന് എന്ത് നടപടിയാണ് സ്വീകരിച്ചത് എന്നായിരുന്നു ചോദ്യം. കേന്ദ്രസർക്കാരിന്റെ പൊള്ളയായ വാഗ്‌ദാനങ്ങളെ തുറന്നുകാട്ടിയ കോടിയേരി തൊഴിൽ മേഖലയിൽ സർക്കാർ നടപ്പാക്കിയ കാര്യങ്ങൾ വിശദീകരിച്ചു. രണ്ടര വർഷം കൊണ്ട് ഒരു ലക്ഷത്തോളം പേർക്ക് പിഎസ്‌സി വഴി തൊഴിൽ നൽകി. ഇത് സർവകാല റെക്കോർഡാണ്. ഇക്കാലയളവിൽ ഇരുപതിനായിരത്തോളം പുതിയ തസ്‌തിക സൃഷ്‌ടിച്ചു. നിയമന നിരോധനം എടുത്തുകളഞ്ഞതും ഈ സർക്കാർ അധികാരത്തിൽ വന്ന ശേഷമാണ്. ആദിവാസി‐പട്ടികവർഗ വിഭാഗങ്ങളിൽ നിന്ന് ബിഎഡും എംഎഡും പൂർത്തിയാക്കിയ 300 പേർക്ക് ജോലി നൽകി. പൊലീസിലും എക്‌സൈസിലും ആദിവാസി വിഭാഗത്തിൽ പ്പെട്ട 100 പേരെ നിയമിച്ചു. ഏറ്റവും അവഗണിക്കപ്പെട്ടവർക്ക് ഈ സർക്കാർ പ്രത്യേക പരിഗണ നൽകിയെന്നും കോടിയേരി പറഞ്ഞു.\nകീഴാറ്റൂരിലെ വയൽക്കിളി സമരം ഒത്തുതീർപ്പായതെങ്ങനെ എന്നായിരുന്നു അടുത്ത ചോദ്യം. കുറേപേരെ തെറ്റിധരിപ്പിക്കാൻ ചിലർക്ക് സാധിച്ചത് കൊണ്ടായിരുന്നു അവിടെ സമരം നടന്നത്. എന്നാൽ യാഥാർത്ഥ്യം മനസിലായതോടെ സ്ഥലം വിട്ടുനൽകാൻ പ്രദേശവാസികൾ തയ്യാറായെന്നായിരുന്നു കോടിയേരിയുടെ മറുപടി. സോഷ്യൽ മീഡിയയോട് പാർടിയുടെ സമീപനമെന്താണെന്നും ചോദ്യമുണ്ടായി. സാമൂഹ്യമാധ്യമങ്ങൾക്ക് ഇന്നത്തെ സമൂഹത്തിൽ വലിയ പങ്ക് വഹിക്കാനുണ്ട്. രാജ്യത്തെ അച്ചടി‐ദൃഷ്യമാധ്യമങ്ങൾ ഭൂരിഭാഗവും കോർപറേറ്റുകളുടെ നിയന്ത്രണത്തിലാണ്. അവ ബിജെപിയുടെയോ കോൺഗ്രസിന്റെയോ കൂടെ നിൽക്കുന്നവയാണ്. ജനങ്ങളുടെ യഥാർത്ഥ പ്രശ്‌നം പുറത്ത് കൊണ്ടുവരാൻ മാധ്യമങ്ങൾക്ക് സാധിക്കുന്നില്ല. ഈ സാഹചര്യത്തിൽ സാമൂഹ്യമാധ്യമങ്ങൾ പരമാവധി ഉപയോഗപ്പെടുത്തണമെന്നും കോടിയേരി പറഞ്ഞു.\nസർക്കാരിന്റെ 1000 ദിനങ്ങൾ എങ്ങനെ വിലയിരുത്തുന്നുവെന്ന ചോദ്യത്തിന് തെരഞ്ഞെടുപ്പ് വാഗ്‌ദാനങ്ങൾ നടപ്പാക്കുന്നു എന്നതാണ് ഈ സർക്കാറിന്റെ പ്രത്യേകതയെന്നായിരുന്നു മറുപടി. പ്രകടനപത്രിക കേവലം തെരഞ്ഞെടുപ്പ് പ്രചാരണത്തിന് ഉപയോഗിക്കാനുള്ളതെന്ന് പറഞ്ഞവരാണ് കേന്ദ്രമന്ത്രി നിതിൻ ഗഡ്‌ക്കരിയും ബിജെപി അധ്യക്ഷൻ ശ്രീധരൻ പിള്ളയും. എന്നാൽ എൽഡിഎഫ് സർക്കാർ വാഗ്‌ദാനങ്ങൾ നടപ്പാക്കുകയും ഓരോ വർഷവും നടപ്പാക്കിയ കാര്യങ്ങളെക്കുറിച്ച് പ്രോഗ്രസ് റിപ്പോർട് അവതരിപ്പിക്കുകയും ചെയ്യുന്നുണ്ട്. ഇന്ത്യയിൽ ഇത് ചെയ്‌തത് പിണറായി സർക്കാർ മാത്രമാണെന്നും അദ്ദേഹം പറഞ്ഞു.\nഒറ്റക്കെട്ടായി നിന്ന് നിപായെ പ്രതിരോധിക്കണം, ആരോഗ്യവകുപ്പിന്റെ നിര്‍ദേശങ്ങള് പാലിക്കുക: കോടിയേരി


രാഷ്ട്രപതി തെരഞ്ഞെടുപ്പ് ഇന്ന്; വോട്ടെണ്ണല് വ്യാഴാഴ്ച • Suprabhaatham 2017 July 28 Friday E-PAPER CHUTTUPAD App നിങ്ങള് പിശുക്ക് സൂക്ഷിക്കുക. അത് കുടുംബ ബന്ധങ്ങളെ വിച്ഛേദിക്കാന് പ്രേരിപ്പിക്കും\nയു.എം മുഖ്താര് July 17, 2017 | 2:43 am IST\nLoading... ന്യൂഡല്‍ഹി: രാഷ്ട്രപതി തെരഞ്ഞെടുപ്പ് ഇന്ന് നടക്കും. രാജ്യസഭയിലും ലോക്‌സഭയിലുമുള്ള 776 തെരഞ്ഞെടുക്കപ്പെട്ട അംഗങ്ങള്‍ക്കും 4,120 എം.എല്.എമാര്‍ക്കുമാണ് രാജ്യത്തിന്റെ 14-ാമത് രാഷ്ട്രപതിയെ തെരഞ്ഞെടുക്കാനുള്ള വോട്ടവകാശമുള്ളത്. പാര്‍ലമെന്റിന്റെ ഇരു സഭകളിലുമുള്ള നാമനിര്‍ദേശം ചെയ്യപ്പെട്ട അംഗങ്ങള്‍ക്ക് വോട്ടവകാശമില്ല.\nരാജ്യമെമ്പാടും 32 പോളിങ് ബൂത്തുകളാണ് ഇതിനായി സജ്ജീകരിച്ചിട്ടുള്ളത്. പാര്‍ലമെന്റില് 62-ാം നമ്പര് മുറിയിലാണ് ബൂത്ത് ഒരുക്കിയിരിക്കുന്നത്. സംസ്ഥാനങ്ങളിലും കേന്ദ്രഭരണപ്രദേശങ്ങളിലും നിയമസഭയ്ക്കുള്ളിലാണ് ബൂത്ത്. സംസ്ഥാനങ്ങളിലെ ബാലറ്റ്‌പെട്ടികള് വോട്ട് ചെയ്തുകഴിയുന്നതോടെ ഡല്‍ഹിയിലെത്തിക്കും.


പ്രളയത്തിനുത്തരവാദി സര്‍ക്കാരണെന്ന സി എ ജി റിപ്പോര്‍ട്ടിലെ കണ്ടെത്തല് പ്രതിപക്ഷ വാദം പൂര്‍ണ്ണമായും ശരിവെയ്ക്കുന്നത് ; 483 പേരുടെ മരണത്തിനും നാശത്തിനും മുഖ്യമന്ത്രി മറുപടി പറയണം: രമേശ് ചെന്നിത്തല – Malayalam News Portal\nപ്രളയത്തിനുത്തരവാദി സര്‍ക്കാരണെന്ന സി എ ജി റിപ്പോര്‍ട്ടിലെ കണ്ടെത്തല് പ്രതിപക്ഷ വാദം പൂര്‍ണ്ണമായും ശരിവെയ്ക്കുന്നത് ; 483 പേരുടെ മരണത്തിനും നാശത്തിനും മുഖ്യമന്ത്രി മറുപടി പറയണം: രമേശ് ചെന്നിത്തല\nഈ പ്രളയത്തിന് ഉത്തരവാദി സര്‍ക്കാരാണ്. 483 പേരുടെ മരണത്തിനും സംസ്ഥാനത്തുണ്ടായ കനത്ത നാശനഷ്ടങ്ങള്‍ക്കും മുഖ്യമന്ത്രി മറുപടി പറയണം. സര്‍ക്കാരിന്റെ കഴിവ്കേടും ജാഗ്രതക്കുറവും കാരണമാണ് ഈ ദുരന്തമുണ്ടായത്. ഇക്കാര്യം നേരത്തെ ഹൈക്കോടതി നിയോഗിച്ച അമിക്കസ് ക്യൂറിയുo കണ്ടെത്തിയിരുന്നു. കനത്ത മഴ വരികയാണെന്ന മുന്നറിയിപ്പുകള് സര്‍ക്കാര് അവഗണിച്ചു. മുന്നറിയിപ്പ് നല്‍കാതെയും മുന്‍കരുതലുകള് എടുക്കാതെയും ഡാമുകള് കൂട്ടത്തോടെ തുറന്നു വിട്ടതാണ് പ്രളയത്തിന് കാരണമെന്ന് പ്രതിപക്ഷം ചൂണ്ടിക്കാട്ടിയിരുന്നു. സി എ ജി റിപ്പോര്‍ട്ടും അമിക്കസ് ക്യൂറി റിപ്പോര്‍ട്ടും പ്രതിപക്ഷവാദം പൂര്‍ണ്ണമായും ശരിവയ്ക്കുന്നതാണ്.\nഡാമുകള് തുറക്കുന്നതിന് മുന്‍പ് സെന്‍ട്രല് വാട്ടര് കമ്മീഷന് നിര്‍ദ്ദേശിച്ച മുന്‍കരുതലുകളൊന്നും എടുത്തില്ല. ഓറഞ്ച്, റെഡ് അലര്‍ട്ടുകള് പ്രഖ്യാപിക്കുമ്പോള് സ്വീകരിക്കേണ്ട നടപടിക്രമങ്ങളും പാലിച്ചില്ല. കുറ്റകരമായ വീഴ്ചയാണ് ഡാം മാനേജ്മെന്റ് കാര്യത്തില് സര്‍ക്കാരിനുണ്ടായത്. സര്‍ക്കാരിന്റെ വീഴ്ച കൊണ്ടാണ് ഈ പ്രളയം സംഭവിച്ചതെന്ന് സര്‍ക്കാരിനും ബോദ്ധ്യമുള്ളതിനാലാണ് ഇത്രയും വിലയ ദുരന്തമുണ്ടായിട്ടും ഒരു അന്വേഷണം പോലും നടത്താന് സര്‍ക്കാര് തയ്യാറാവാത്തത്\nസത്യം പുറത്തു വരുമെന്ന ഭയമാണ് സര്‍ക്കാരിന്. പ്രളയത്തിനുത്തരവാദി സര്‍ക്കാരണെന്ന് 22-08-2018 താന് ആദ്യം പറഞ്ഞപ്പോള് തന്നെ അപഹസിക്കാനാണ് മുഖ്യമന്ത്രി ശ്രമിച്ചതെന്ന് രമേശ് ചെന്നിത്തല പറഞ്ഞു. പക്ഷേ സത്യത്തെ മൂടി വയ്ക്കാന് അത് കൊണ്ടൊന്നും കഴിയില്ലെന്ന് ഇപ്പോള് തെളിഞ്ഞിരിക്കുന്നു. സി എ ജി റിപ്പോര്‍ട്ട് പുറത്ത് വന്നതോട് കൂടി 483പേരുടെ മരണത്തിനും നാശത്തിനും സര്‍ക്കാരും മുഖ്യമന്ത്രിയുമാണു ഉത്തവരവാദിയെന്നു തെളിഞ്ഞു കഴിഞ്ഞിരിക്കുന്നുവെന്ന് രമേശ് ചെന്നിത്തല പറഞ്ഞു\n← കോട്ടയത്ത് സംസ്ഥാന പോലീസ് മേധാവി നടത്തിയ പരാതി പരിഹാര അദാലത്തില് 50 പരാതികള് പരിഗണിച്ചു\nവൃശ്ചികം ഒന്ന് മുതല് ഗുരുവായൂര് ക്ഷേത്രത്തില് കുട്ടികള്‍ക്കുള്ള ചോറൂണ്, തുലാഭാരം വഴിപാടുകള് പുനരാരംഭിക്കും →\nറബർ കർഷകർക്ക് കേന്ദ്രസർക്കാർ ഉൽപാദന ബോണസ് നൽകണം; അഗസ്റ്റിൻ വട്ടക്കുന്നേൽ\nകേരളത്തില് അതിതീവ്ര മഴ


Ranjith, Indian Rupee, Prithviraj, Actor, Director, രഞ്ജിത്ത്, പൃഥ്വിരാജ്, ഇന്ത്യന് റുപ്പി, സംവിധായകന്, നടന് - Malayalam Filmibeat\nമറക്കേണ്ട ഭാഗങ്ങളൊക്കെ മറച്ചാണ് പേളി കുഞ്ഞിന് പാല് കൊടുക്കുന്നത്; തുട കണ്ടെന്ന് പറയുന്നവര്‍ക്കെതിരെ ആരാധകര്\nNews രാജ്യത്ത് 24 മണിക്കൂറിൽ കോവിഡ് സ്ഥിരീകരിച്ചത് 42,640 പേർക്ക്;91 ദിവസത്തിന് ശേഷം ആദ്യം\nSports ഐപിഎല് 2021 രണ്ടാം പാദം: രാജസ്ഥാനുവേണ്ടി കളിക്കാനുണ്ടാവില്ലെന്ന് ജോസ് ബട്‌ലര്\nFinance കുതിച്ചുയര്‍ന്ന് വിപണി; സെന്‍സെക്‌സില് 400 പോയിന്റ് നേട്ടം!\nAutomobiles മിനിയേച്ചർ ബൈക്കുകളിലെ അതിസുന്ദരൻ; പുതുമകളുമായി ഹോണ്ട മങ്കി 125\nLifestyle ഇന്നത്തെ രാശിഫലം; അറിഞ്ഞിരിക്കാം 12 രാശിയിലെ ചില നല്ല മാറ്റങ്ങള്\nTravel താഴേക്ക് പതിക്കുന്ന വെള്ളച്ചാട്ടം പിന്നെയും മുകളിലോ‌ട്ട്!! മഴക്കാലത്തെ മഹാരാഷ്ട്രയുടെ അത്ഭുതം ഇതാ\nഞാന് പൃഥ്വിയില് ചെന്നെത്തുകയായിരുന്നു: രഞ്ജിത്ത്\n| Published: Monday, October 3, 2011, 13:57 [IST]\nഇന്ത്യന് റുപ്പി ഒരു പതിവ് പൃഥ്വിരാജ് ചിത്രമല്ലെന്ന് സംവിധായകന് രഞ്ജിത്ത്. ഇന്ത്യന് റുപ്പി ഒരു രഞ്ജിത്ത് ചിത്രമാണെന്നും അതില് ജെപിയെന്ന ചെറുപ്പക്കാരനെ അവതരിപ്പിക്കുകമാത്രമാണ് പൃഥ്വി ചെയ്യുന്നതെന്നും രഞ്ജിത്ത് ഒരു അഭിമുഖത്തില് പറയുന്നു.\nഒതുക്കമുള്ള ഒരു ചിത്രമാണിത്. പൃഥ്വിരാജ് എന്ന നടനെ ഉടച്ചുവാര്‍ക്കുന്നതാണ് ജെപി എന്ന കഥാപാത്രം. പൃഥ്വിരാജിന്റെ വലിയ സാധ്യതകളിലേയ്ക്ക് ഒരു സംവിധായകനായ ഞാന് ചെന്നെത്തുകയായിരുന്നു. വലിയ പ്രൊജക്ടുകള് ഇല്ലാതിരിക്കുകയാണ് സൗകര്യം.\nഅതാണ് നല്ലതും. എന്റെ സിനിമയെടുക്കാന് എനിക്ക് വേണ്ടത് അഭിനേതാക്കളെയാണ്. വേഷം പ്രശ്‌നമല്ല, പണം മതി എന്നുപറയുന്ന ഒരു അഭിനേതാവിനെ വേണ്ടെന്നു വയ്ക്കാനുള്ള സ്വാതന്ത്ര്യം എനിക്കുണ്ട്. ഞാന് അത് ചെയ്യുന്നുമുണ്ട്. എനിക്ക് ആവശ്യമുള്ള നടനെ എവിടെനിന്നും കിട്ടും എന്ന ആത്മവിശ്വാസവും എനിയ്ക്കുണ്ട്്- മനോരമയ്ക്ക് നല്‍കിയ അഭിമുഖത്തില് രഞ്ജിത്ത് പറയുന്നു.\nഉണ്ണി ആര് എഴുതിയ ലീലയെന്ന കഥയാണ് അടുത്ത പ്രൊജക്ടെന്നും അത് തന്റെ സ്വപ്‌നചിത്രമാണെന്നും രഞ്ജിത്ത് പറയുന്നു. വടക്കന്‍പാട്ട് പ്രമേയമാകുന്ന ചിത്രമായിരിക്കും അതെന്നാണ് രഞ്ജിത് വ്യക്തമാക്കിയിരിക്കുന്നത്. എന്നാല് മലയാളത്തില് ഉണ്ടായിട്ടുള്ള വടക്കന്‍പാട്ട് സിനിമകളില് നിന്ന് വേറിട്ട് നില്‍ക്കുന്ന ഒന്നായിരിക്കും തന്റെ ചിത്രമെന്നും അദ്ദേഹം ഉറപ്പ് നല്‍കുന്നു.\nപ്രമാണിമാരുടെ തര്‍ക്കം പരിഹരിക്കാന് അങ്കംവെട്ടിയിരുന്ന ചേകവന്മാര് കേരളം കണ്ട ആദ്യത്തെ ക്വട്ടേഷന്‍സംഘമാണെന്നും ആണെന്നും അദ്ദേഹം വിശേഷിപ്പിക്കുന്നു.\nMORE RANJITH NEWS\nഏഴ് വർഷങ്ങൾക്ക് ശേഷം പ്രിയ രാമനും ഭർത്താവും വീണ്ടും ഒന്നിച്ചു, ചിത്രം പങ്കുവെച്ച് നടൻ\nരാവണപ്രഭുവിലെ പെരിങ്ങോടന്‍റെ മകനെ അങ്ങനെയാണ് സൃഷ്ടിച്ചത്, വെളിപ്പെടുത്തി രഞ്ജിത്ത്\nമമ്മൂട്ടിയെ നായകനാക്കിയുള്ള ആ സിനിമ ശശിയേട്ടന്റെ നിര്‍ബന്ധപ്രകാരം സംഭവിച്ചതാണെന്ന് രഞ്ജിത്\nമല്ലിക സുകുമാരന്‍റെ മകനാണ്! പൃഥ്വിരാജിനെ ആദ്യം കണ്ടപ്പോള്‍ത്തന്നെ രഞ്ജിത് നായകനാക്കി! ആ കഥ ഇങ്ങനെ!\nമോഹന്‍ലാലിനും രഞ്ജിത്തിനും കൈപൊള്ളിയ ചന്ദ്രോത്സവം! അന്നും ഇന്നും ഹിറ്റാണ് ഗാനങ്ങള്!\nഇംഗ്ലീഷ് ഭാഷ അനായാസമായി കൈകാര്യം ചെയ്യുന്ന ഒരാളായിരുന്നു ശശി! പ്രിയ സുഹൃത്തിനെക്കുറിച്ച് രഞ്ജിത്ത്\nജയറാമിന്റെ 'ജോര്‍ജ് കുട്ടി' സ്വന്തം പ്രതിഫലനമായി പല ചെറുപ്പക്കാര്‍ക്കും തോന്നിയിട്ടാവുമെന്ന് രഞ്ജിത്\nമമ്മൂട്ടിയ്ക്ക് പ്രതിഫലം നല്‍കാനുള്ള പണമില്ല! കാശ് പോലും വാങ്ങാതെ മമ്മൂട്ടി അഭിനയിച്ചെന്ന് രഞ്ജിത്ത്\nപൃഥ്വിരാജിന്‌റ വളര്‍ച്ചയെ ഒരച്ഛന്റെ സ്‌നേഹ വാല്‍സല്യങ്ങളോടെയാണ് നോക്കികാണുന്നത്: രഞ്ജിത്ത്\nമമ്മൂട്ടിയെ തിരിച്ചുകൊണ്ടുവന്ന ജോഷി മോഹന്‍ലാലിനേയും രക്ഷിച്ചു! ആ സിനിമ പിറന്നിട്ട് 14 വര്‍ഷം! കാണൂ!\nRead more about: ranjith indian rupee prithviraj actor director രഞ്ജിത്ത് പൃഥ്വിരാജ് ഇന്ത്യന് റുപ്പി സംവിധായകന് നടന്\nDirector Ranjith sharing about the making of his new movie Indian Rupee in an interview. He said that it's not onlyacommon Prithviraj film, viewvers can watchadifferent style of Prithvi's acting,\nStory first published: Monday, October 3, 2011, 13:57 [IST]\nഡിംപലിന്‌റെ സഹോദരി മാര്‍ക്കറ്റിംഗിന് എന്നെ ഉപയോഗിച്ചു, ആരോപണങ്ങളുമായി മജ്‌സിയ ഭാനു\nബോയ് ഫ്രണ്ടിനെ തേടി ലക്ഷ്മി നക്ഷത്ര, ഒടുവിൽ ട്വിസ്റ്റോട് ആളെ കണ്ടെത്തി, വീഡിയോ വൈറൽ\nസഹോദരനും അച്ഛനും ഒപ്പം കാവ്യ മാധവൻ, നടിയുടെ ചിത്രം വൈറലാകുന്നു...\nനടി റാഷി ഖന്നയുടെ സ്‌റ്റൈലിഷ് ചിത്രങ്ങള് പുറത്ത്, കാണാം\nഗ്ലാമര് ലുക്കില് നടി അദാ ശര്‍മ്മ, ചിത്രങ്ങള് കാണാം\nവ്യത്യസ്ത ഗെറ്റപ്പിൽ നടിയുടെ സ്റ്റൈലൻ ഫോട്ടോഷൂട്ട്, വസ്ത്രം മാറിയപ്പോൾ ആളും മാറിയോ\nസിമ്പിൾ ലുക്കിൽ ചിത്രത്തിന് പോസ് ചെയ്ത തെന്നിന്ത്യൻ താരസുന്ദരി, ജീവിതത്തിൽ ഇത്രയും സിമ്പിളാണോ?


കുതിരാന് രണ്ടാം തുരങ്കം ഇന്ന് ഗതാഗതത്തിനായി തുറക്കും – Christhavachintha\nChristhavachin… > Latest News > കുതിരാന് രണ്ട…\nകുതിരാന് രണ്ടാം തുരങ്കം ഇന്ന് ഗതാഗതത്തിനായി തുറക്കും\nJanuary 20, 2022 January 20, 2022 cchintha\nകുതിരാന് രണ്ടാം തുരങ്കം ഇന്ന് ഗതാഗതത്തിനായി തുറന്ന് നല്‍കുമെന്ന് മന്ത്രി പി എ മുഹമ്മദ് റിയാസ്. ഇന്ന് ഉച്ചയ്ക്ക് 12 മണിക്കാണ് തുരങ്കം തുറക്കുക.\nതൃശ്ശൂരില് നിന്ന് പാലക്കാടേക്കുള്ള വാഹനങ്ങള് രണ്ടാം തുരങ്കത്തിലൂടെ കടത്തിവിടും. ഒന്നാം തുരങ്കത്തിലെ രണ്ടുവരി ഗതാഗതം ഇന്ന് മുതല് ഒഴിവാക്കാനാണ് തീരുമാനം. തുരങ്കം പൂര്‍ണമായി തുറക്കാതെ കുതിരാനില് ടോള് പിരിവ് അനുവദിക്കില്ലെന്നും മന്ത്രി വ്യക്തമാക്കി.\nകുതിരാനിലെ രണ്ടാം തുരങ്കം തുറക്കാന് സജ്ജമെന്ന് ദേശീയ പാതാ അതോറിറ്റി അറിയിച്ചതിന് പിന്നാലെയായിരുന്നു മന്ത്രിയുടെ പ്രഖ്യാപനം. രണ്ടാം തുരങ്കത്തിന്റെ പണി പൂര്‍ത്തിയായെന്നും ഗതാഗതത്തിനായി തുറന്നു കൊടുക്കാവുന്നതാണെന്നും ദേശീയപാതാ അതോറിറ്റി തൃശൂര് ജില്ലാ കളക്ടറെ അറിയിക്കുകയായിരുന്നു.\n972 മീറ്റര് ദൂരത്തിലാണ് രണ്ടാം തുരങ്കം നിര്‍മിച്ചിരിക്കുന്നത്. രണ്ടു തുരങ്കളുമായി ബന്ധപ്പെടുത്തുന്ന ക്രോസ് റോഡുകള് രണ്ടിടത്തുണ്ട്. ഏതെങ്കിലും വാഹനം കുടുങ്ങിയാല് ഇതുവഴി പുറത്തു കടത്താം. നേരത്തെ രണ്ടാം തുരങ്കം തുറക്കാന് ഫയര്‍ഫോഴ്‌സ് വിഭാഗത്തിന്റെ അനുമതി കിട്ടിയിരുന്നു. തുരങ്കത്തിലെ അപകട,പ്രതിരോധ സംവിധാനങ്ങള് പരിശോധിച്ച ശേഷം കുറ്റമറ്റതാണെന്ന് ഫയര്‍ഫോഴ്‌സ് റിപ്പോര്‍ട്ട് നല്‍കി. പിന്നാലെ രണ്ടാം തുരങ്കത്തിന്റെ അപ്രോച്ച് റോഡിനായി പാറ പൊട്ടിക്കുകയും ചെയ്തിരുന്നു.\nകൊവിഡ് അതിവ്യാപനം തടയാന് സംസ്ഥാനത്ത് കൂടുതല് നിയന്ത്രണങ്ങള് ഇന്നു പ്രഖ്യാപിച്ചേക്കും


എ.എന് ഷംസീറിന്റെ ഭാര്യക്ക് റാങ്ക് പട്ടിക മറികടന്ന് നിയമനം – Chandrika Daily\nBy chandrika Monday July 9, 2018 22:08 pm\nഎ.എന് ഷംസീറിന്റെ ഭാര്യക്ക് റാങ്ക് പട്ടിക മറികടന്ന് നിയമനം\nകണ്ണൂര്: സിപിഎം നേതാവും എംഎല്‍എയുമായ എഎന് ഷംസീറിന്റെ ഭാര്യ ഷഹലക്ക് കണ്ണൂര് സര്‍വ്വകലാശാല റാങ്ക് പട്ടിക മറികടന്ന് നിയമനം നല്‍കിയതായി പരാതി. സ്‌കൂള് ഓഫ് പെഡഗോഗിക്കല്…\nകണ്ണൂര്: സിപിഎം നേതാവും എംഎല്‍എയുമായ എഎന് ഷംസീറിന്റെ ഭാര്യ ഷഹലക്ക് കണ്ണൂര് സര്‍വ്വകലാശാല റാങ്ക് പട്ടിക മറികടന്ന് നിയമനം നല്‍കിയതായി പരാതി. സ്‌കൂള് ഓഫ് പെഡഗോഗിക്കല് സയന്‍സിലെ എംഎഡ് വിഭാഗത്തില് നടന്ന അസിസ്റ്റന്റ് പ്രൊഫസര് തസ്തികയിലേക്കുള്ള കരാര് നിയമനത്തിലാണ് ക്രമക്കേട്. ആദ്യറാങ്കുകാരിയെ ഒഴിവാക്കിയാണ് രണ്ടാം റാങ്കുകാരിയായ ഷഹലയെ നിയമിച്ചത്. ഇതിനെതിരെ നിയമനടപടി സ്വീകരിക്കുമെന്ന് ഒന്നാം റാങ്കുകാരി അറിയിച്ചു. എന്നാല് നിയമനത്തില് ക്രമവിരുദ്ധമായി ഒന്നുമില്ലെന്ന് സര്‍വ്വകലാശാല അറിയിച്ചു.\nഅതേസമയം സംവരണാടിസ്ഥാനത്തിലാണ് നിയമനം നടന്നതെന്നും അതിനാലാണ് ഷഹലയെ നിയമിച്ചതെന്നുമാണ് സര്‍വ്വകലാശാലയുടെ വിശദീകരണം. എന്നാല് പൊതുനിയമനത്തിന് വേണ്ടിയാണു വിജ്ഞാപനമിറക്കിയത്. സര്‍വകലാശാല ജൂണ് എട്ടിന് ഇറക്കിയ വിജ്ഞാപനത്തില് സംവരണക്കാര്യം സൂചിപ്പിക്കുകയും ചെയ്തിരുന്നില്ല. കൂടാതെ കരാര് നിയമനത്തില് സംവരണം പാലിക്കാന് നിയമമുണ്ടെങ്കിലും ഓരോ ഒഴിവുകളിലായി നിയമനം നടത്തുക വഴി കണ്ണൂര് സര്‍വ്വകലാശാല സംവരണം അട്ടിമറിക്കുകയായിരുന്നു. ഒരു വകുപ്പില് ഒരു ഒഴിവ് വരുമ്പോള് അതിലേക്കുള്ള നിയമനത്തില് സംവരണം പാലിക്കുന്നതു വഴിയുണ്ടാവുന്ന സാങ്കേതിക പ്രശ്‌നം ചൂണ്ടിക്കാട്ടിയാണ് സംവരണം പാലിക്കാതിരുന്നത്. ഈ സംഭവത്തില് ഉദ്യോഗാര്‍ത്ഥി സിപിഎം നേതാവിന്റെ ഭാര്യ ആയതിനാല് സംവരണത്തിന്റെ തണലില് അനധികൃത നിയമനം നല്‍കുകയായിരുന്നുവെന്നാണ് കരുതപ്പെടുന്നത്.\nCategories: Culture, More, Views Tags: Na Shamseer, Rank list


ദത്തെടുത്ത കുട്ടിയെ ആരിലേക്കാണ് ചേര്‍ത്തി പറയേണ്ടത്? - അല്-അസ്വാല\nഓരോ വ്യക്തിയും ചേര്‍ത്തി പറയേണ്ടത് അവന്റെ ശരിയായ പിതാവിലേക്കാണ്. വളര്‍ത്തു പിതാവിലേക്കോ ഉമ്മയിലേക്കോ ഭര്‍ത്താവിലേക്കോ ഭാര്യയിലേക്കോ ഒന്നുമല്ല ആരുടെയും പേര് ചേര്‍ത്തേണ്ടത്. ഇത് ഇസ്‌ലാമില് സ്ഥിരപ്പെട്ട നിയമങ്ങളില് ഒന്നാണ്.\n“നിങ്ങള് അവരെ (ദത്തുപുത്രന്‍മാരെ) അവരുടെ പിതാക്കളിലേക്ക് ചേര്‍ത്ത് വിളിക്കുക. അതാണ് അല്ലാഹുവിന്റെ അടുക്കല് ഏറ്റവും നീതിപൂര്‍വ്വകമായിട്ടുള്ളത്.” (അഹ്സാബ്: 5)\nമാത്രമല്ല, ഖിയാമത് നാളില് ഓരോ മനുഷ്യനും അവന്റെ പിതാവിലെക്ക് ചേര്‍ത്ത് കൊണ്ടാണ് വിളിക്കപ്പെടുക എന്ന് ഹദീസുകളില് നിന്ന് മനസ്സിലാക്കാന് കഴിയും.\nعَنِ ابْنِ عُمَرَ، قَالَ: قَالَ رَسُولُ اللَّهِ -ﷺ-: «إِذَا جَمَعَ اللَّهُ الْأَوَّلِينَ وَالْآخِرِينَ يَوْمَ الْقِيَامَةِ، يُرْفَعُ لِكُلِّ غَادِرٍ لِوَاءٌ، فَقِيلَ: هَذِهِ غَدْرَةُ فُلَانِ بْنِ فُلَانٍ»\nനബി -ﷺ- പറഞ്ഞു: “അല്ലാഹു -تَعَالَى- ആദ്യ കാലക്കാരെയും അവസാനകാലക്കാരെയും ഖിയാമത് നാളില് ഒരുമിച്ചു കൂട്ടിയാല്; എല്ലാ വഞ്ചകര്‍ക്കും (അവരെ തിരിച്ചറിയാന് കഴിയുന്ന വിധത്തില്) ഒരു പതാക നാട്ടപ്പെടും. എന്നിട്ട് ഇങ്ങനെ പറയപ്പെടും: ഇത് ഇന്നയാളുടെ മകനായ ഇന്ന വ്യക്തിയുടെ വഞ്ചനയാണ്.” (മുസ്‌ലിം: 1735)\nനബി -ﷺ- യുടെ ദത്തു പുത്രനായിരുന്ന സൈദ് ബ്നു ഹാരിഥയെ -رَضِيَ اللَّهُ عَنْهُ- ചിലര് സൈദ് ബ്നു മുഹമ്മദ് എന്ന് വിളിക്കാറുണ്ടായിരുന്നു. അല്ലാഹു -تَعَالَى- ഈ ആയതിലൂടെ അത് വിലക്കുകയാണ് ഉണ്ടായത്. റസൂല് -ﷺ- യേക്കാള് സ്നേഹമുള്ള മറ്റൊരു വളര്‍ത്തു പിതാവ് ഉണ്ടാകുമോ? അവിടുത്തെക്കാള് ശ്രേഷ്ഠമായ മറ്റൊരു തറവാട് ഉണ്ടാകുമോ? എന്നിട്ടും സൈദ് -رَضِيَ اللَّهُ عَنْهُ- വിനെ അപ്രകാരം വിളിക്കുന്നത് അല്ലാഹു -تَعَالَى- അനുവദിച്ചില്ലെങ്കില് ബാക്കിയുള്ളവര്‍ക്കും അതേ നിയമം തന്നെയാണ്.\nഈ നിയമം മാറ്റി നിര്‍ത്തുന്നത് ഭാവിയില് കുടുംബ പരമ്പരകള് കൂടിക്കലരാനും, വിവാഹം നിഷിദ്ധമായവര് പരസ്പരം -അറിയാതെ- വിവാഹിതരാകുവാനും കാരണമാകും. ചിലപ്പോള് ഒരു രക്തത്തില് പിറന്ന സഹോദരനും സഹോദരിയും അറിയാതെ വിവാഹം കഴിച്ചു പോകാന് വരെ അത് കാരണമായേക്കാം. അതിനാല് എന്തെല്ലാം മാനസികമായ താല്‍പര്യങ്ങള് ഉണ്ടെങ്കിലും ഈ നിയമം ധിക്കരിക്കുന്നത് ശരിയല്ല. ശരിയായ പിതാവ് ആരാണെന്ന് അറിഞ്ഞിട്ടും അത് മാറ്റി വിളിക്കുന്നത് വളരെ ഗുരുതരമായ തെറ്റാണ്.\nعَنْ أَبِي ذَرٍّ رَضِيَ اللَّهُ عَنْهُ، أَنَّهُ سَمِعَ النَّبِيَّ -ﷺ- يَقُولُ: «لَيْسَ مِنْ رَجُلٍ ادَّعَى لِغَيْرِ أَبِيهِ – وَهُوَ يَعْلَمُهُ – إِلَّا كَفَرَ »\nനബി -ﷺ- പറഞ്ഞു: “ആരെങ്കിലും അറിഞ്ഞു കൊണ്ട് തന്റേതതല്ലാത്ത പിതാവിലെക്ക് ചേര്‍ത്തി പറഞ്ഞാല് അവന് കാഫിറാവാതിരിക്കുകയില്ല.” (ബുഖാരി: 3508)\nഇവിടെ കാഫിര് ആകും എന്ന് പറഞ്ഞതിന്റെ ഉദ്ദേശം ഇക്കാര്യം അനുവദനീയമാക്കി കൊണ്ട് ചെയ്‌താല് ആണെന്ന് ചില പണ്ഡിതന്മാര് വിശദീകരിച്ചിട്ടുണ്ട്. അല്ലാഹു -تَعَالَى- അവന് നിശ്ചയിച്ചു നല്‍കിയ പിതാവിനെ മാറ്റി കൊണ്ട് അല്ലാഹുവിന്റെ അനുഗ്രഹം കുഫ്ര് (നിഷേധിക്കുക) എന്ന അര്‍ത്ഥത്തിലാണ് എന്നും ചിലര് അഭിപ്രായപ്പെട്ടിട്ടുണ്ട്.\nഒരു അമുസ്‌ലിം ഇസ്‌ലാം സ്വീകരിച്ചാല് പേര് മാറ്റല് നിര്‍ബന്ധമാണോ?\nമുഹ്യുദ്ദീന്, നാസ്വിറുദ്ദീന് എന്നിങ്ങനെ ദീന്/ഇസ്‌ലാം എന്നിവയിലേക്ക് ചേര്‍ത്ത് പേരുകള് ഇടുന്നതിന്റെ വിധി എന്താണ്?


ചാമ്പ്യന്‍സ് ലീഗ്; ലിവര്‍പൂളിനും ഡോട്ട്മുണ്ടിനും ജയം, ബാഴ്‌സയ്ക്കും ചെല്‍സിക്കും സമനില | champions league liverpool win; chelsea draw with ajax - Malayalam MyKhel\n» ചാമ്പ്യന്‍സ് ലീഗ്; ലിവര്‍പൂളിനും ഡോട്ട്മുണ്ടിനും ജയം, ബാഴ്‌സയ്ക്കും ചെല്‍സിക്കും സമനില\nചാമ്പ്യന്‍സ് ലീഗ്; ലിവര്‍പൂളിനും ഡോട്ട്മുണ്ടിനും ജയം, ബാഴ്‌സയ്ക്കും ചെല്‍സിക്കും സമനില\nUpdated: Wednesday, November 6, 2019, 9:53 [IST]\nലണ്ടന്: ചാമ്പ്യന്‍സ് ലീഗ് ഫുട്‌ബോളില് ലിവര്‍പൂള്, ഡോട്ട്മുണ്ട്, വലന്‍സിയ ടീമുകള് ജയം കണ്ടെത്തിയപ്പോള് ചെല്‍സി, ബാഴ്‌സലോണ, നോപ്പോളി എന്നിവര്‍ക്ക് സമനില. ലിവര്‍പൂള് 2-1ന് ജെങ്കിനെ തോല്‍പ്പിച്ചപ്പോള് ഇന്റര്‍മിലാനെതിരെ 3-2നായിരുന്നു ഡോട്ട്മുണ്ടിന്റെ ജയം. ബാഴ്‌സലോണ സ്ലാവിയ പ്രാഗുമായി സമനിലയില് പിരിഞ്ഞപ്പോള്9പേരായി ചുരുങ്ങിയ അയാക്‌സിനെതിരെ ചെല്‍സി 4-4ന് സമനില വഴങ്ങി.\nലിവര്‍പൂളിനായി വൈനാള്‍ഡം(14), ചേംബര്‍ലൈന്(53) എന്നിവര് സ്‌കോര് ചെയ്‌പ്പോള് സമാറ്റ(40) ജെങ്കിനായി ഒരു ഗോള് മടക്കി. നിരന്തരം എതിര്‍പാളയത്തില് ഗോളാക്രമണം നടത്തിയിട്ടും ലിവര്‍പൂളിന് ഒരു ഗോള് മാര്‍ജിനിലുള്ള ജയം മാത്രമാണ് സ്വന്തമാക്കാനായത്. ഗ്രൂപ്പ് ഇ യില്9പോയന്റുമായി ലിവര്‍പൂള് ആണ് ഒന്നാം സ്ഥാനത്ത്. 8 പോയന്റുമായി നാപ്പോളിയും4പോയന്റുമായി റെഡ്ബുളും 1 പോയന്റുമായി ജെങ്കും പിന്നില് നില്‍ക്കുന്നു.\nഹക്കിമി(51, 77)യുടെ ഇരട്ടഗോളാണ് ഡോട്ട്മുണ്ടിന് ജയം സാധ്യമാക്കിയത്. ജുലിയന് ബ്രാന്‍ജിറ്റ്(64) മറ്റൊരുഗോള് നേടി. മാര്‍ട്ടിനസ്(5), വെസിനോ(40) എന്നിവരാണ് ഇന്റര്‍മിലാന്റെ സ്‌കോറര്‍മാര്. ആദ്യ പകുതിയില് ഇന്റര്2ഗോളുകള്‍ക്ക് മുന്നിലായിരുന്നു. സ്ലാവിയ പ്രാഗിനെതിരെ നിറഞ്ഞു കളിച്ചിട്ടും ബാഴ്‌സലോണയ്ക്ക് ജയിക്കാനായില്ല. കൂടുതല് സമയം പന്ത് കൈവശം വെച്ചതും ആക്രമണം നടത്തിയതും ബാഴ്‌സലോണയാണ്. എന്നാല്, ഗോള് നേടുന്നതില് ടീം പരാജയപ്പെട്ടു. ഗ്രൂപ്പ് എഫ് ല് ബാഴ്‌സലോണ 8 പോയന്റുമായി ഒന്നാം സ്ഥാനത്തുണ്ട്.7പോയന്റുമായി ഡോട്ട്മുണ്ടും4പോയന്റുമായി ഇന്റര് മിലാനും2പോയന്റുമായി സ്ലാവിയ പ്രാഗുമാണ് പിന്നില്.\nതകര്‍പ്പന് കളി കെട്ടഴിച്ചിട്ടും9പേരായി ചുരുങ്ങിയ അയാക്‌സിനെതിരെ ചെല്‍സിക്ക് ജയം സ്വന്തമാക്കാനായില്ല. അയാക്‌സിന്റെ അക്കൗണ്ടിലെത്തിയ രണ്ട് സെല്‍ഫ് ഗോളും ചെല്‍സിക്ക് തിരിച്ചടിയായി. ജോര്‍ഗിന്യോ(4, 71), അപ്ലസിക്യുട്ട(63), റീസി ജെയിംസ്(74) എന്നിവര് ചെല്‍സിക്കായി സ്‌കോര് ചെയ്തു. ക്വിന്‍സി പ്രോമെസ്(20), ഡോണി വാന് ഡി ബീക്ക്(55) എന്നിവരാണ് അയാക്‌സിനായി വലകുലുക്കിയത്. ചെല്‍സിയുടെ ടാമി അബ്രഹാം(2), അരിസബലാഗ(35) എന്നിവരുടെ സെല്‍ഫ് ഗോളും അയാക്‌സിന് തുണയായി. അയാക്‌സിന്റെ ഡാലി ബ്ലൈന്‍ഡ്(68), വെല്‍റ്റ്മാന്(69) എന്നിവര് ചുവപ്പുകാര്‍ഡ് കണ്ട് പുറത്തായിരുന്നു. ഗ്രൂപ്പ് എച്ച് ല് ചെല്‍സി, അയാക്‌സ്, വലന്‍സിയ ടീമുകള്‍ക്ക്7പോയന്റ് വീതമുണ്ട്. ലില്ലെ 1 പോയന്റുമായി നാലാം സ്ഥാനത്താണ്. മറ്റു മത്സരഫലങ്ങള്, ലെയ്പ്‌സിഗ്(2-0)സെനിത്, നാപ്പോളി(1-1)റെഡ്ബുള്, വലെന്‍സിയ(4-1)ലില്ലെ, ലിയോണ്(3-0)ബെന്‍ഫിക്ക.\nയൂറോ കപ്പ്; റംസി ഡബിളടിച്ചു, വെയ്ല്‍സ് യൂറോ കപ്പിന്, ഹാട്രിക്കുമായി വൈനാള്‍ഡം\nStory first published: Wednesday, November 6, 2019, 9:32 [IST]


അവിചാരിതം: February 2013 | അവിചാരിതം\nപ്രവാസികളുടെ പണം ആരു കൊണ്ടുപോകുന്നു?\nപ്രവാസികള് അയക്കുന്ന പണത്തെ കുറിച്ച് പ്രകീര്‍ത്തിക്കാന് നമ്മുടെ നേതാക്കള്‍ക്കും മന്ത്രിമാര്‍ക്കും നൂറുനാക്കാണ്. കുടുംബം പുലര്‍ത്താന് നാടു വിട്ടുപോയവര് പണം അയച്ചിരുന്നില്ലെങ്കില് നാടിന്റെ നടുവൊടിഞ്ഞേനേ എന്നു പറയുമ്പോള് പ്രവാസികള് സുഖിക്കുന്ന കാലം കഴിഞ്ഞുപോയ കാര്യം എല്ലാവരും സൗകര്യപൂര്‍വം വിസ്മരിക്കുന്നു. കൊച്ചിയില് ഈ മാസം നടന്ന പ്രവാസി സമ്മേളനത്തില് പ്രധാനമന്ത്രി ഡോ. മന്‍മോഹന് സിംഗ് തന്നെ പ്രവാസിപ്പണത്തിനു ഗുഡ് സര്‍ട്ടിഫിക്കറ്റ് നല്‍കി.\nഗള്‍ഫ് നാടുകളില്‍നിന്ന് പ്രവാസികള് നാട്ടിലയച്ച പണത്തിന്റെ കണക്കുകള് ഗള്‍ഫ് രാജ്യങ്ങളും അതു സ്വീകരിച്ച ഇന്ത്യയും പുറത്തു വിടാറുണ്ട്. കഴിഞ്ഞ മാസം അയച്ച പണം ഒന്നിനും തികഞ്ഞില്ലെന്ന കുടുംബക്കാരുടെ പരാതികളുടെ ഷോക്കില്‍നിന്ന് മുക്തമാകാന് പ്രവാസി ടി.വിക്കു മുന്നില് ചടഞ്ഞിരിക്കുമ്പോഴായിരിക്കും അമ്പരപ്പിക്കുന്ന കോടികളുടെ കണക്കു കേള്‍ക്കുന്നത്.\nഗള്‍ഫില്‍നിന്നു കിട്ടുന്ന ശമ്പളത്തില് ഒട്ടും മിച്ചം വെക്കാതെ അയച്ചിട്ടും കുടുംബത്തിന്റെ ആവശ്യങ്ങള് തീരുന്നില്ല. അടുത്ത മാസം പണം അയക്കാനാകുമ്പോഴേക്കും അവിടുന്നും ഇവിടുന്നും വായ്പ വാങ്ങിയതിന്റെ കണക്കു കൂടി എത്തുകയായി.\nവിലക്കയറ്റം ആഗോള പ്രതിഭാസമാണെന്നു പറഞ്ഞ് നേതാക്കളും മന്ത്രിമാരും ജനങ്ങളെ ആശ്വസിപ്പിക്കുന്നതിലെ വസ്തുത തൊട്ടറിയുന്നവനാണ് പ്രവാസി. ഇവിടെയും അവിടെയും ഒരുപോലെ വിലക്കയറ്റം. രണ്ടിടത്തും പ്രവാസിക്ക് വരുമാനത്തില് ചെറിയൊരു ഭാഗം പോലും മിച്ചം വെക്കാന് സാധിക്കുന്നില്ല. രൂക്ഷമായിക്കൊണ്ടേയിരിക്കുന്ന വിലക്കയറ്റമാണ് പ്രവാസികളുടെ നടുവൊടിക്കുന്നതില് മുഖ്യ പങ്കു വഹിക്കുന്നത്. ഗള്‍ഫുകാര് ആഡംബരത്തിനും പൊങ്ങച്ചത്തിനും പണം വാരിക്കോരി ചെലവഴിക്കുന്നുവെന്ന് ആദ്യമൊക്കെ നാട്ടില് ഒരു പറച്ചിലുണ്ടായിരുന്നു. ഇന്നിപ്പോള് പ്രവാസികളുടെ കുടുംബങ്ങളും രണ്ടറ്റം മുട്ടിക്കാന് പാടുപെടുന്നു.\nഅയ്യോ, നാട്ടില് ഒരു മാസം തികച്ചുനില്‍ക്കാനാവില്ലെന്ന പരിഭവങ്ങളാണ് അവധിക്കാലം കഴിഞ്ഞ് തിരിച്ചെത്തുന്ന പ്രവാസികള് പങ്കുവെക്കുന്നത്.\nവിലക്കയറ്റം ഇന്ത്യയിലും ഗള്‍ഫിലും മാത്രമല്ല, ലോകാടിസ്ഥാനത്തില് തന്നെ ഇന്ന് ചര്‍ച്ചാവിഷയമാണ് -പ്രത്യേകിച്ചും ഭക്ഷ്യസാധനങ്ങളുടെ വിലക്കയറ്റം. വരുമാനത്തിന്റെ ഭൂരിഭാഗവും വിശപ്പടക്കാന് വേണ്ടി മാത്രം വിനിയോഗിക്കുന്ന അവസ്ഥയിലേക്കാണ് ഭക്ഷ്യവസ്തുക്കളുടെ വിലക്കയറ്റം ജനങ്ങളെ എത്തിച്ചിരിക്കുന്നത്. ഫുഡ് ഇന്‍ഫ്‌ളേഷന് എന്നു പേരിട്ട് സാമ്പത്തിക ശാസ്ത്രജ്ഞരും വിദഗ്ധരും അതേക്കുറിച്ച് ചര്‍ച്ച ചെയ്യുമ്പോഴും പാവങ്ങളുടെയും സാധാരണക്കാരുടെയും സ്ഥിതി ദയനീയമായിക്കൊണ്ടിരിക്കുന്നു.\nപാവങ്ങളുടെ സാഹചര്യങ്ങളെ കുറിച്ചും പരിഹാര മാര്‍ഗങ്ങളെ കുറിച്ചുമുള്ള ചര്‍ച്ചകള്‍ക്കു മാത്രമാണ് പഞ്ഞമില്ലാത്തത്. കഴിഞ്ഞയാഴ്ച ജയ്പൂരില് സമാപിച്ച കോണ്‍ഗ്രസിന്റെ ചിന്തന് ശിബിറും അതുപോലുള്ള സമ്മേളനങ്ങളും പാവങ്ങള്‍ക്കു വേണ്ടി ഒഴുക്കിയ കണ്ണീരിനു കണക്കില്ല.\nപണിയും വരുമാനവുമില്ലാതെ കോടികള് ജീവിക്കുന്ന ഇന്ത്യയില് പ്രധാനമന്ത്രി ഡോ. മന്‍മോഹന് സിംഗും ധനമന്ത്രി പി.ചിദംബരവും അതുപോലെ സാമ്പത്തിക ശാസ്ത്രജ്ഞരും നൂറുകൂട്ടം സിദ്ധാന്തങ്ങള് അവതരിപ്പിക്കുന്നു. സിദ്ധാന്തങ്ങള് കൊണ്ട് വിശപ്പടക്കാന് പാവങ്ങളും സിദ്ധാന്തങ്ങളില്‍നിന്ന് ആനുകൂല്യങ്ങള് നേടി വരുമാനം വര്‍ധിപ്പിക്കാന് ധനികരും എന്നതാണ് ഇന്ത്യയിലെ ഇന്നത്തെ അവസ്ഥ. രാജ്യത്തെ പാവങ്ങള് കൂടുതല് പാവങ്ങളും സമ്പന്നര് കൂടുതല് സമ്പന്നരുമാകുന്നുവെന്ന് പൊതുവെ പറയാറുണ്ട്.\nഏറ്റവും ഒടുവില് സ്വര്‍ണം ഇറക്കുമതിയുടെ തീരുവ 50 ശതമാനം വര്‍ധിപ്പിച്ച് പുറത്തേക്കുള്ള ഡോളറിന്റെ ഒഴുക്കിനു തടയിടാനുള്ള ശ്രമത്തിലാണ് സര്‍ക്കാര്. ഇറക്കുമതി ചുങ്കം നാല് ശതമാനത്തില്‍നിന്ന് ആറു ശതമാനമായി വര്‍ധിപ്പിച്ചത് സ്വര്‍ണത്തിന്റെ നിക്ഷേപ ഡിമാന്റ് കുറക്കുമെന്നാണ് ധനമന്ത്രി കണക്കുകൂട്ടുന്നത്. സവാള വാങ്ങുന്നതു പോലെ സാധാരണക്കാരന് സ്വര്‍ണം വാങ്ങില്ലെങ്കിലും ഈ തീരുവവര്‍ധനയും സ്വര്‍ണ നിരക്കില് വര്‍ധന വരുത്തി അവനെ തന്നെയാണ് അന്തിമമായി ബാധിക്കുക. പുതിയ തീരുവ മറികടക്കാന് കള്ളക്കടത്തിന്റെ മാര്‍ഗങ്ങള് തുറന്നുകിടക്കുന്നു. അത് കള്ളപ്പണത്തിന്റെ ഒഴുക്ക് ഒന്നു കൂടി വര്‍ധിപ്പിച്ച് പണപ്പെരുപ്പവും വിലക്കയറ്റവും രൂക്ഷമാക്കുമെന്നത് സിദ്ധാന്തത്തിനുമപ്പുറത്ത് സാധാരണക്കാരനു മനസ്സിലാകുന്ന പ്രായോഗിക വശം.\nആഗോള സാമ്പത്തിക മാന്ദ്യത്തിന്റെയും പ്രതിസന്ധിയുടെയും ആഘാതത്തില് നഷ്ടപ്പെട്ടുപോയ വളര്‍ച്ചാനിരക്ക് തിരിച്ചുപിടിക്കാന് വെമ്പുന്ന പ്രധാനമന്ത്രിയുടെ സ്വപ്‌ന ഇന്ത്യയുടെ മറുഭാഗത്ത് കൊയ്ത്തു കഴിഞ്ഞ പാടങ്ങളില് അവശേഷിക്കുന്ന ധാന്യമണികള്‍ക്കായി അടിപിടി കൂടുന്ന പാവങ്ങളുണ്ട്. ഇക്കൂട്ടരെ വിസ്മരിച്ചുകൊണ്ടാണ് അമേരിക്കയടക്കമുള്ള സാമ്പത്തിക ശക്തികളുടെ തീട്ടൂരങ്ങള്‍ക്ക് അനുസൃതമായ ആഗോളവല്‍ക്കരണ, ഉദാരവല്‍ക്കരണ നയങ്ങളുമായി കേന്ദ്ര സര്‍ക്കാര് മുന്നോട്ടു പോകുന്നത്. വളര്‍ച്ചാ നിരക്ക് മാത്രം മുന്നില് കണ്ട് പരക്കം പായുമ്പോള് സര്‍ക്കാര് സബ്‌സിഡികളുടെ ബലത്തിലെങ്കിലും ജീവിതം മുന്നോട്ടു നീക്കിയിരുന്ന പാവങ്ങള് ഞെരിഞ്ഞമരുന്നു. സാമ്പത്തിക പരിഷ്‌കരണത്തിന്റെ ഫലമായി ഇന്ത്യയിലെ പട്ടിണിപ്പാവങ്ങളുടെ ജീവിത നിലവാരം മെച്ചപ്പെട്ടുവെന്നും അവര് ധാരാളമായി ഭക്ഷണ സാധനങ്ങള് വാങ്ങി കഴിച്ചു തുടങ്ങിയെന്നും അതുകൊണ്ടാണ് വില വര്‍ധിക്കുന്നതെന്നും ഇവിടെ സിദ്ധാന്തങ്ങള് മെനയപ്പെട്ടു. സബ്‌സിഡി ഒഴിവാക്കിയും മറ്റും പൊതുവിതരണ ശൃംഖല തകര്‍ക്കുമ്പോള് പൂഴ്ത്തിവെപ്പും കരിഞ്ചന്തയും സാധാരണമാവുകയും വിലക്കയറ്റത്തിലേക്ക് നയിക്കുകയും ചെയ്യുന്നു. ഉല്‍പാദകനും ഉപഭോക്താവിനും ഇടയിലുള്ള ഏജന്റുമാര്‍ക്ക് തടിച്ചുകൊഴുക്കാനുള്ള മാര്‍ഗങ്ങളാണ് എല്ലാ മേഖലയിലും സര്‍ക്കാര് തുറന്നു കൊടുക്കുന്നത്. അവശ്യ വസ്തുക്കള് പൊതുവിതരണം വഴി ന്യായവിലക്ക് ലഭ്യമാക്കിയാല് വിലക്കയറ്റം തടയാനാകുമെന്ന സാധാരണക്കാരന്റെ പക്കലുള്ള സിദ്ധാന്തം മുദ്രാവാക്യങ്ങളായി പരിണമിക്കുന്നു. എല്ലാം വിപണി അധിഷ്ഠിതമാകണമെന്ന് ശഠിക്കുമ്പോള് വിപണി ശക്തികള് നിര്‍ണയിക്കുന്ന വിളകള്‍ക്കു മാത്രമായി സ്ഥാനം.\nവിലക്കയറ്റത്തിന്റെ കെടുതികള് അനുഭവിക്കുന്ന തൊഴിലാളികളുടെയും കൃഷിക്കാരുടെയും കൂട്ടത്തില് തന്നെയാണ് പ്രവാസി സാധാരണക്കാരുടെ കുടുംബങ്ങളുമിന്ന്. പണിയെടുക്കുന്ന സ്ഥലങ്ങളില് ജീവിതച്ചെലവിന്റെ വര്‍ധനയും നാട്ടില് അതിരൂക്ഷമായ വലിക്കയറ്റവും പ്രവാസിയെ ഒരുപോലെ പിടിച്ചുമുറുക്കുന്നു. സ്വദേശിവല്‍ക്കരണത്തിന്റെ ഭാഗമായുള്ള തിരിച്ചുപോക്ക് പല കുടുംബങ്ങളിലും പ്രശ്‌നങ്ങള് കൂടുതല് സങ്കീര്‍ണമാക്കുകയും ചെയ്യുന്നു.\nപ്രവാസികളുടെ സാമൂഹിക സുരക്ഷ ഉറപ്പു വരുത്തുമെന്ന് കേന്ദ്ര, സംസ്ഥാന പ്രവാസി മന്ത്രിമാര് ആവര്‍ത്തിക്കുമ്പോള് എന്താണ് അര്‍ഥമാക്കുന്നതെന്നു പോലും പ്രവാസികള്‍ക്ക് മനസ്സിലാകുന്നില്ല. ദശാബ്ദങ്ങളുടെ പ്രവാസത്തിനു ശേഷം തിരിച്ചെത്തുന്നവര്‍ക്ക് ശിഷ്ട ജീവിതം തള്ളിനീക്കുന്നതിനുള്ള എന്തെങ്കിലും മാര്‍ഗമുണ്ടാക്കി നല്‍കണമെന്ന ആവശ്യങ്ങള് നിരാകരിച്ചവര് ഇന്നു വാഗ്ദാനം ചെയ്യുന്നത് നിശ്ചിത വിഹിതം അടച്ചാല് ആയിരവും രണ്ടായിരവും രൂപ പെന്‍ഷനാെണന്നാണ്.\nവലിയ നോട്ടുകെട്ടുകള് സഞ്ചിയില് നിറച്ച് കടകളില് പോകുന്നത് ഇന്തോനേഷ്യക്കാരെ കുറിച്ച് മാത്രമല്ല, നമ്മളെ കുറിച്ച് കൂടിയാകുന്ന സാഹചര്യത്തിലേക്കാണ് പോക്ക്. റിയാലിന് കൂടുതല് രൂപ കിട്ടി എന്ന് ആശ്വസിക്കുമ്പോള്, അത് ഒന്നിനും തികയാത്ത കടലാസുകളായി മാറുകയാണ് മറുഭാഗത്ത്. പോക്കറ്റില് കാശുമായി പോയി സഞ്ചി നിറയെ സാധനങ്ങള് വാങ്ങിയിരുന്ന സ്ഥാനത്ത് സഞ്ചിയില് പണം കൊണ്ടുപോയാല് പോക്കറ്റില് വെക്കാവുന്ന സാധനങ്ങള് മാത്രം ലഭിക്കുന്ന സാഹചര്യമാണ് മടങ്ങുന്ന പ്രവാസികളെയും ഇവിടെ തുടരാന് ഭാഗ്യമുള്ളവരെയും ഒരുപോലെ തുറിച്ചുനോക്കുന്നത്.


സോളാര് ഇംപള്‍സ് ചരിത്രദൗത്യം പൂര്‍ത്തിയാക്കി – Chandrika Daily\nBy chandrika Wednesday July 27, 2016 13:51 pm\nസോളാര് ഇംപള്‍സ് ചരിത്രദൗത്യം പൂര്‍ത്തിയാക്കി\nഅബൂദബി: സൗരോജം ഉപയോഗിച്ച് മാത്രം പറക്കുന്ന സോളാര് ഇംപള്‍സ് വിമാനം ലോകംചുറ്റി അബൂദബിയില് തിരിച്ചെത്തി. സോളാര് ഇംപള്‍സിന്റെ വിജയകരമായ ലോകപര്യടനത്തിന് പരിസമാപ്തികുറിക്കുന്ന നിമിഷത്തിന് അബൂദബി അല് ബീതിന്…\nഅബൂദബി: സൗരോജം ഉപയോഗിച്ച് മാത്രം പറക്കുന്ന സോളാര് ഇംപള്‍സ് വിമാനം ലോകംചുറ്റി അബൂദബിയില് തിരിച്ചെത്തി. സോളാര് ഇംപള്‍സിന്റെ വിജയകരമായ ലോകപര്യടനത്തിന് പരിസമാപ്തികുറിക്കുന്ന നിമിഷത്തിന് അബൂദബി അല് ബീതിന് വിമാനത്താവളത്തില് ആയിരങ്ങള് സാക്ഷിയായി. 2015 മാര്‍ച്ചില് അബൂദബിയില്‍നിന്നാണ് വിമാനം ലോകസഞ്ചാരം തുടങ്ങിയത്. തുടര്‍ന്ന് ഒമാന്, ഇന്ത്യ, മ്യാന്മര്, ചൈന, ജപ്പാന്, അമേരിക്ക, സ്‌പെയിന്, ഈജിപ്ത് തുടങ്ങിയ രാജ്യങ്ങളില് സോളാര് ഇംപള്‍സ് എത്തി. സൗരോര്‍ജത്തെ മാത്രം ആശ്രയിച്ച് നാല് ഭൂഖണ്ഡങ്ങള് താണ്ടി 42000 കിലോമീറ്റര് ദൂരം വിമാനം പറന്നു. 16 പാദങ്ങളിലായി 500 മണിക്കൂറുകൊണ്ടാണ് ലോകസഞ്ചാരം പൂര്‍ത്തിയാക്കിയത്. രാവും പകലും ഇടതടവില്ലാതെ ശാന്തസമുദ്രത്തിനു മുകളിലൂടെ തുടര്‍ച്ചയായി അഞ്ച് ദിവസം പറന്ന് സോളാര് ഇംപള്‍സ് ചരിത്രംകുറിച്ചു. ഞായറാഴ്ച പുലര്‍ച്ചെ ഈജിപ്ഷ്യന് തലസ്ഥാനമായ കെയ്‌റോയില്‍നിന്നാണ് അബൂദബിയിലേക്കുള്ള അവസാന പാദ യാത്ര ആരംഭിച്ചത്. ‘ഭാവി വളരെ വ്യക്തമാണ്. ഇനി നിങ്ങളാണ് ഭാവി. ഇപ്പോഴാണ് ഭാവി. നിങ്ങള് ഇത് ഏറ്റെടുത്ത് മുന്നോട്ടുപോകുക’-സോളാര് ഇംപള്‍സ് വിമാന പദ്ധതിക്ക് ചുക്കാന് പിടിച്ച ബെര്‍ട്രാര്‍ഡ് പികാര്‍ഡ് പ്രഖ്യാപിച്ചു. പദ്ധതിയില് അദ്ദേഹത്തോട് സഹകരിച്ചിരുന്ന ആന്‍ഡ്രേ ബോര്‍ഷെന് ബെര്‍ഗാണ് അവസാന യാത്രയിലും വിമാനം പറത്തിയത്. ഇരുവരും ഒരു ദശകത്തോളം അധ്വാനിച്ചാണ് പദ്ധതി പൂര്‍ത്തിയാക്കിയത്.


മോഹന്‍ലാലും മമ്മൂട്ടിയും സൂപ്പർതാരങ്ങളായതു ഇങ്ങനെയൊക്കെ ചെയ്തു ; അത് മറക്കരുത്: അഞ്ജലി മേനോന് തുറന്നു പറയുന്നു|\nമോഹന്‍ലാലും മമ്മൂട്ടിയും നല്ല നടന്‍മാരായതിന് ശേഷമാണ് സൂപ്പര്‍താരങ്ങളായതെന്ന് സംവിധായിക അഞ്ജലി മേനോന്. തിരക്കഥ നല്ലത് ലഭിച്ചാല് രണ്ട് പേരോടൊപ്പവും വര്‍ക്ക് ചെയ്യാന് ആഗ്രഹമുണ്ടെന്ന് അഞ്ജലി പറഞ്ഞു.\n‘അവരെ വച്ച സിനിമ ചെയ്യണമെന്നുണ്ട്. അതൊരു വലിയ ഉത്തരവാദിത്തമായിരിക്കും. അത്തരത്തിലുള്ള ഒരു തിരക്കഥ ഇതുവരെ ഒത്തുവന്നിട്ടില്ല. മോഹന്‍ലാലും മമ്മൂട്ടിയും ഏത് വേഷവും ചെയ്യാനും തയ്യാറാണ്. അവരില് നിന്ന് ഇനിയും ഒരുപാട് പ്രതീക്ഷിക്കാം. മമ്മൂട്ടി പൊന്തന്‍മാടയും വിധേയനും ഒരേ വര്‍ഷമാണ് ചെയ്തത്. വളരെ വ്യത്യസ്തമായ കഥാപാത്രങ്ങളാണത്. അതുപോലെ മോഹന്‍ലാല് സാര് ഒരേ സമയം കച്ചവട സിനിമകളിലും ആര്‍ട്ട് സിനിമകളിലും അഭിനയിക്കുന്നു. ഇത് എളുപ്പമുള്ള കാര്യമല്ല’ അഞ്ജലി കൂട്ടിച്ചേര്‍ത്തു.\n‘എല്ലാവരും തൊഴിലിടങ്ങളില് സുരക്ഷ ആഗ്രഹിക്കുന്നവരാണ് അതില് ആണ്‍പെണ് ഭേദമില്ല. എല്ലാവര്‍ക്കും ഒരുപോലെ അവസരങ്ങള് ലഭിക്കണം. ഞാന് സ്വപ്‌നം കാണുന്നത് അത്തരത്തിലുള്ള ഒരു മാറ്റത്തിനാണ്. വിമണ് ഇന് സിനിമാ കളക്ടീവ് എന്നതു കൊണ്ട് ഉദ്ദേശിക്കുന്നതും അതു തന്നെയാണ്. പണ്ടുകാലത്ത് സിനിമയിലെ സ്ത്രീകള് ഭൂരിഭാഗവും അഭിനയ രംഗത്തായിരുന്നു. എന്നാല് ഇന്ന് കാലം മാറി. സ്ത്രീകള് സിനിമയിലെ ഒട്ടുമിക്ക മേഖലയിലും പ്രവര്‍ത്തിക്കുന്നുണ്ട്. സ്ത്രീകള് ജോലി ചെയ്യുന്നിടത്ത് അടിസ്ഥാനമായ ചില സൗകര്യങ്ങള് ഒരുക്കേണ്ടിവരും ചലി നിയമങ്ങള് പാലിക്കേണ്ടി വരും. അതിനുവേണ്ടി സ്ത്രീകള് ശബ്ദം ഉയര്‍ത്തിയില്ലെങ്കില് മറ്റാരു സംസാരിക്കും. വിമണ് ഇന് സിനിമാ കളക്ടീവ് എന്നെ സംബന്ധിച്ച് ഈ മാറ്റങ്ങള് വേണ്ടി സംസാരിക്കുന്ന സംഘടനയാണ്.\n‘ഞാന് എന്റെ ലിംഗമേതെന്ന് ചിന്തിക്കുന്നില്ല. ഒരു സിനിമ എടുക്കുമ്പോള് അതിന്റെ കഥയും മറ്റുകാര്യങ്ങളുമാണ് ഞാന് ആലോചിക്കുന്നത്. സ്ത്രീ ആയതുകൊണ്ട് എന്റെ ജോലി ആയാസകരമോ എളുപ്പമോ ആകാന് പോകുന്നില്ല. നമുക്ക് ശക്തമായ സ്ത്രീകഥാപാത്രങ്ങളെ വേണം. അതുപോലെ തന്നെ വളരെ പോസിറ്റീവായ പുരുഷകഥാപാത്രങ്ങളെയും ആവശ്യമാണ്’ അഞ്ജലി പറഞ്ഞു.\nAnjali Menon Mammootty Mohanlal\nPrevious Articleകടുത്ത തലവേദന അസിഡിറ്റി കുടലിലെ പുണ്ണ് മാറാൻ മോഹനൻ വൈദ്യരുടെ ഈ ഒറ്റമൂലി പ്രയോഗിക്കു; ചെയ്യേണ്ടത് ഇങ്ങനെ ദാ..നോക്കാം\nNext Article നീനു ഡോക്ടര് വൃന്ദയോട് പറഞ്ഞിരിന്നു ” ആ പ്രണയത്തിൽ നിന്ന് ഒരിക്കലും പിന്മാറാന് കഴിയില്ല’ ; ഡോക്ടര് രംഗത്തെത്തി തുറന്നു പറയുന്നത് ഇങ്ങാനെ